text:
Башҡортостан Президенты: «Рейтингтарҙа яҡшы урындар биләйбеҙ»
Башҡортостан Президенты Рөстәм Хәмитов 20 декабрҙә Рәсәй Хөкүмәте ултырышында ҡатнашты, ултырышты Дмитрий Медведев алып барҙы. Унда илдә эшлекле мөхитте яҡшыртыу, инвестициялар йәлеп итеү мәсьәләләре тикшерелде, тип хәбәр иттеләр республика башлығының матбуғат хеҙмәтенән.
Хөкүмәт ағзалары алдында сығыш яһап, Рөстәм Хәмитов Башҡортостанда инвесторҙар менән ни бары ике йыл элек системалы эшләй башлауҙары хаҡында әйтте.
— Башҡортостан кеүек ҙур, үҫешкән республикала 2010 йылда ла инвестициялар йәлеп итеү буйынса етди эш алып барылмай ине. Ҡануниәт, институттар, стратегиялар юҡ ине. Хәҙер инвестицион структура булдырыу йәһәтенән әүҙем эш алып барыла, аныҡ һөҙөмтәләр ҙә бар. Ҙур инвестиция проекттары буйынса 60-тан ашыу контракт төҙөлдө, уларҙың дөйөм суммаһы яҡынса 400 миллиард һум тәшкил итә. Рейтингтарҙа яҡшы урындар биләйбеҙ, алға китеш бар, — тине Президент һәм төп мәсьәләләргә туҡталды.
— Беренсенән, «уйын ҡағиҙәләрен», стандарттар, «юл карталарын», мониторингтар булдырыу зарур, — тип иҫәпләй Рөстәм Хәмитов. – Быларҙың барыһын да федераль власть органдары, Стратегик инициативалар агентлығы менән берлектә башҡарабыҙ. Был юҫыҡта эштәр яйлы бара. Киләһе мәсьәлә – ул сығымдар һәм финанстар. Әлбиттә, Башҡортостан кеүек ҡеүәтле төбәккә инвесторҙар өсөн инфраструктура булдырыуҙы бер үҙенә финанслау ауырға тура килә. Бында әлеге эшмәкәрлек өсөн федераль ресурстар йәлеп итеү өҫтөндә уйларға кәрәк. Уңышлы эшмәкәрлек алып барған төбәктәр барлығын да беләбеҙ, әммә улар ҙа кредиттарға, бурыстарға күмелгән. Был йүнәлештә беҙгә нисек үҫешергә? Әлбиттә, федераль үҙәктән ярҙам булмайынса тороп, үҙебеҙ теләгәнсә алға китеп булмаясаҡ. Өсөнсө мәсьәлә – инвесторҙар йәлеп итеү, кластерҙар булдырыу. Был йәһәттән үҙебеҙ өсөн йүнәлештәр билдәләгәнбеҙ: химия, машиналар эшләү, радиоэлектроника, ауыл хужалығы буйынса үҫешәсәкбеҙ, — тине Башҡортостан Президенты.
— Химияға килгәндә, бында барыһы ла аңлашыла: республика был өлкәлә флагмандарҙың береһе булып тора, — тип белдерҙе Рөстәм Хәмитов. – Химия продукцияһы етештереү буйынса беҙ донъяла 22-се урында торабыҙ. Химия тармағы эш урындарын да булдыра ала. Бөгөн «Башнефть», «Газпром» һәм башҡа ҙур компаниялар беҙгә кәрәкле йүнәлештә эшмәкәрлек алып бара. Был компанияларҙың һәр береһе 100 миллиард һумға яҡын аҡсаны химия сәнәғәтен үҫтереүгә йүнәлтәсәге хаҡында асыҡ әйтә. Әммә федераль властан тыш был эште координациялау ауыр буласаҡ. Сөнки бында бик ҙур эш, ҙур инвестициялар хаҡында һүҙ бара. Һәм был өлкәлә эшләп еткермәйбеҙ, күрәһең. Беҙгә ғәйәт ҙур инвесторҙы йәлеп итеү ауыр, сөнки беҙҙә бындай алымдар юҡ. Шуға күрә ҙур проекттар буйынса министрлыҡтар һәм ведомстволар кимәлендә фекер алышыуҙар үткәрергә тәҡдим итәм. Берлектә коллегиялар, фекер алышыуҙар үткәреү, министрлыҡ белгестәрен үҙебеҙҙең төбәккә саҡырыу кеүек онотола барған тәжрибәне тергеҙергә кәрәк, — тип һыҙыҡ өҫтөнә алды республика башлығы.
Башҡортостан Президенты бер нисә тәҡдиме менән таныштырҙы. Уның фекеренсә, улар ярайһы уҡ ябай.
— Федераль структураларға инвестициялар йәлеп итеү темаһына ҡушылырға тәҡдим итәм. Минеңсә, ҡайһы бер өлкәләрҙә ҙур эштәр башҡарып сығарыу өсөн федераль кимәлдә лә ваҡытлыса булһа ла махсус идара итеү структураларын булдырырға мөмкин. Сит илдәрҙә бындай тәжрибә ҡулланыла. Миҫал итеп «Роснано» эшмәкәрлеген килтерергә була. Шулай уҡ, минеңсә, төбәктәргә баһа биреү критерийҙарын ҡайтанан ҡарап сығырға кәрәк. Ни тиһәң дә, географик шарттар, йүнәлештәр, кадрҙар төрлө. Мәҫәлән, Магадан менән Свердловск өлкәһен, Ҡурған менән Мәскәүҙе сағыштырып булмай. Минең тезис түбәндәгесә яңғырай – федераль Хөкүмәт менән айырым объекттар һәм проекттар буйынса берлектәге эшмәкәрлекте нығытыу, — тип һыҙыҡ өҫтөнә алды Рөстәм Хәмитов.


c: text/html

text:
Баш ҡалала вакансиялар йәрминкәһендә һаулыҡ һаҡлау хеҙмәткәрҙәренә эшкә урынлашырға ярҙам итәсәктәр
ӨФӨ, 2016 йыл, 12 ғинуар. /«Башинформ» мәғлүмәт агентлығы, Эльмира Сабирова/.
14 ғинуарҙа Өфөлә яңы йылда тәүге вакансиялар йәрминкәһе ойошторола, унда һаулыҡ һаҡлау, мәғариф, социаль хеҙмәтләндереү системаһында һәм финанс өлкәһендә мәшғүл предприятиелар һәм ойошмалар дәғүәселәргә буш эш урындары тәҡдим итәсәк. Улар араһында табиптар һәм шәфҡәт туташтары, акушер, массажсы, фельдшер, санитар, администратор, страховкалау буйынса агент, ашнаҡсы, иҡтисадсы бар.
Йәрминкәгә килеүселәр хеҙмәт баҙарындағы хәл тураһында мәғлүмәт, компьютер диагностикаһы үтеп, һөнәри йүнәлеш, хоҡуҡи мәсьәләләр буйынса белгестәр менән кәңәшләшә аласаҡ, тип хәбәр итә Өфө хакимиәтенең матбуғат хеҙмәте.
Сараны ҡаланың Халыҡ мәшғүллеге үҙәге ойоштора. Уҙғарыу урыны: Ибраһимов бульвары, 47/1. Иртәнге сәғәт 10-да башлана.

robotstxt: allowed

filter: keep


text:
Башҡортостан делегацияһы Истанбулға Фән һәм мәҙәниәт көндәренә юлланды
Республика делегацияһы бөгөн иртә менән 20-23 майҙа Истанбулда үтәсәк Башҡортостан фән һәм һәм мәҙәниәте көндәрендә ҡатнашыу өсөн Төркиәгә осто. Делегация составында — БР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев, БР Тышҡы иҡтисади бәйләнештәр буйынса дәүләт комитеты рәйесе Руслан Мирсаяпов, БР Президенты Хакимиәтенең Ижтимағи-сәйәси үҫеш һәм мәғлүмәт сәйәсәте идаралығы начальнигы Данил Азаматов, башҡа рәсми кешеләр – БР мәҙәниәт министры урынбаҫарҙары, БР Дәүләт Йыйылышы депутаттары, фән, мәҙәниәт һәм сәнғәт эшмәкәрҙәре, ғалимдар, йәмәғәт ойошмалары, киң мәғлүмәт саралары вәкилдәре.
Делегацияны Башҡортостан Республикаһы Хөкүмәте Премьер-министры Раил Сарбаев етәкеләй, ул Истанбулға һуңыраҡ, 21 майҙа осасаҡ.
Истанбулда БР Фән һәм мәҙәниәт көндәре программаһы менән ҡаланың үҙәгендә, Мәхмәд Акиф Эрсой паркында, бөтә донъяға билдәле Изге София ғибәҙәтханаһы менән Зәңгәр мәсет эргәһендә, башҡорт һабантуйы үткәреү ҡаралған.
Бөтә саралар күренекле ғалим һәм йәмәғәт эшмәкәре Әхмәт-Зәки Вәлиди Туғандың тыуыуына 120 йыл тулыу билдәһе аҫтында үтәсәк. Ватандашыбыҙҙы Төркиәлә яҡшы беләләр һәм ихтирам итәләр. Бында, Истанбул университетында, профессор Вәлиди Туған оҙаҡ йылдар эшләгән, үҙ кафедраһын булдырған, фәнни хеҙмәттәре арҡаһында донъяның иң билдәле тюркологтарының береһенә әйләнгән. Шуға күрә тап ошонда, Истанбул университетында, Әхмәт-Зәки Вәлидиҙең 120 йыллыҡ юбилейына арналған "Европа халыҡтарының тарихы һәм мәҙәниәте: үткән, бөгөнгө, киләсәк" халыҡ-ара ғилми-ғәмәли конференцияһын үткәреләсәк.
Конференция алдынан Башҡорт дәүләт университеты менән Истанбул университеты араһында Хеҙмәттәшлек тураһында килешеүгә ҡул ҡуйыу планлаштырылған. Ошонда уҡ, Истанбул университеты фойеһында, Башҡортостан Республикаһының Милли музейы һәм БР Милли ктапханаһы Әхмәт-Зәки Вәлидиҙең 120 йыллыҡ юбилейына арналған күргәҙмә ойошторасаҡ.
"Решад Нури сәхнәһе" театрында Мәжит Ғафури исемендәге Башҡорт академия драма театры коллективы Истанбул халҡы өсөн Нәжиб Асанбаевтың пьесаһы буйынса "Әхмәтзәки Вәлиди" спектаклен күрһәтәсәк.
Мәхмәд Акиф Эрсой паркында һабантуй ваҡытында Башҡортостан тураһында фотокүргәҙмә ойоштороласаҡ, байрам ҙур концерт һәм уйын программаһы менән үрелеп алып барыласаҡ.


text:
Белорет металлургия комбинаты йәйге һауыҡтырыу миҙгелен аса
«Мечел» компанияһына ҡараған «Белорет металлургия комбинаты» асыҡ акционерҙар йәмғиәте йәйге һауыҡтырыу миҙгелен башлай. 2010 йылғы һауыҡтырыу кампанияһына предприятие етәкселеге биш миллион һум самаһы аҡса йүнәлтәсәк.
Бөгөн Белорет металлургия комбинаты хеҙмәткәрҙәренең балалары өсөн «Белоречье» шифахана-профилакторийы ишектәрен аса –«Әсә һәм бала» заезы башлана. Ике аҙна дауамында әсәйҙәре менән бергә бында санатор-курорт дауаланыуға мохтаж йөҙгә яҡын бала сәләмәтлеген нығытасаҡ.
«Әсә һәм бала» ике аҙналығын шифахана-профилакторийҙа «Һаулыҡ планетаһы» лагеры алмаштырасаҡ. Быйылғы йәйҙә «Һаулыҡ планетаһы»нда БМК хеҙмәткәрҙәренең 500-гә яҡын балаһының ял итеүе планлаштырыла. Шулай уҡ балаларҙың ҡаланан ситтәге һәм республика һауыҡтырыу лагерҙарында ял итеү мәсьәләһе лә хәл ителә, тип хәбәр итә Белметкомбинаттың йәмәғәтселек менән бәйләнеш һәм мәғлүмәт бүлеге.
Ата-әсәләре «БМК» асыҡ акционерҙар йәмғиәтендә, шулай уҡ «Пугачев карьеры» яуаплылығы сикләнгән йәмғиәте һәм «Мечел-Материалдар» ЯСЙ, «Спецремзавод» ЯСЙ, «Мечел-Энерго» ЯСЙ Белорет филиалдарында эшләгән 120 бала август айының икенсе яртыһында өс аҙна дауамында Ҡара диңгеҙ буйында «Диңгеҙ тулҡыны» балалар лагерында ял итәсәк.
«Мечел» компанияһы балалар ялына һәр ваҡыт иғтибарлы ҡарашта. Иҡтисади көрсөк ваҡытында ла был программаны финанслау туҡтатылмаған һәм ҡыҫҡартылмаған.


text:
Рөстәм Хәмитов: «Ҡырымдың иҡтисадын күтәреү өсөн кәмендә биш йыл кәрәк буласаҡ»Фото: Андрей Старостин
Рөстәм Хәмитов: «Ҡырымдың иҡтисадын күтәреү өсөн кәмендә биш йыл кәрәк буласаҡ»
Рөстәм Хәмитов: «Ҡырымдың иҡтисадын күтәреү өсөн кәмендә биш йыл кәрәк буласаҡ»Фото: Андрей Старостин
— Ҡырымда тормош яйға һалынһын өсөн ваҡыт кәрәк. Ҡырым Рәсәй Федерацияһының көслө, үҙ аллы субъекты булһын өсөн кәмендә биш йыл кәрәк буласаҡ, — тине Башҡортостан Республикаһы Президенты 28 апрелдә матбуғат конференцияһы барышында.
— Үткән аҙнала Ҡырымда булдым, Ҡырым Хөкүмәте менән үҙ-ара килешеп эш итеү Башҡортостан яғынан ярҙам күрһәтеү тураһындағы килешеүгә ҡул ҡуйҙыҡ, Белогорск районы властары менән килешеү – был районда башҡарыласаҡ эштәрҙең исемлеге менән ентекле документ төҙөлдө. Бынан тыш, республикабыҙҙың Сауҙа-сәнәғәт палатаһы менән Ҡырымдың Сауҙа-сәнәғәт палатаһы килешеүгә ҡул ҡуйҙылар.
Кешеләр ҡатмарлы шарттарҙа лайыҡлы торорға тырыша, шул уҡ ваҡытта Ҡырымда тормоштоң бик үк бай булмағанлығы күренеп тора: һаулыҡ һаҡлауҙа һәм мәғарифта уртаса эш хаҡы 6-7 мең һум. Ҡырымда йәшәгән халыҡҡа Украина власының иғтибар итмәгәнлеге күренеп тора. Диңгеҙгә сығыу юлы булмаған материк өлөшө элек һәр саҡ ауыл хужалығы келәте булған, иген, ит, һөт етештергән, күп майлы культуралар – роза, шалфей, лаванда үҫтергән. Был үҙенсәлекле хужалыҡтар булған – ундайҙар Европала булмаған. Әммә бөгөн бөтә нәмә юҡҡа сыҡҡан. Виноград, алма баҡсалары юҡ, Советтар Союзы дәүере кимәленән тик 30 процент майҙаны ғына эшкәртелә. Һис шикһеҙ, кешеләр ҡатмарлы иҡтисады шарттарға килеп эләккән – сәнәғәт, агросәнәғәт производствоһы юҡ, власть инфраструктура менән бәйле мәсьәләләрҙе хәл итмәгән, һыу менән тәьмин итеү ҡатмарлыҡтары бар – һыу тәүлегенә бер тапҡыр ғына бирелгән ауыл биләмәләре бар. Юлдар насар, энергия ресурстары менән ауыр, газ ғөмүмән юҡ.
Ҡырым – Рәсәй Федерацияһының субъекты, уларға икеләтә ауыр – Рәсәй закондарына яңынан өйрәнергә, РФ норматив киңлегендә нисек эшләүҙе аңларға, федераль программаларҙа ҡатнашыу өсөн нисек заявкалар биреүҙе асыҡларға кәрәк. Коллегаларыбыҙҙы бөтә тармаҡтарҙа – нисек документтар менән эшләүҙе өйрәтергә кәрәк, беҙ шуның менән шөғөлләнергә йыйынабыҙ ҙа.
Шул уҡ ваҡытта Рөстәм Хәмитов, Башҡортостан тотош Ҡырымдың, атап әйткәндә, Белогорск районының иҡтисадын тергеҙеүгә үҙенә тулыһынса яуаплылыҡ алмай, тип билдәләне.
— Беҙ ярҙам итәсәкбеҙ, кешеләрҙе өйрәтәсәкбеҙ, булышлыҡ итәсәкбеҙ, бюджет өлкәһендә эшләүселәр өсөн квалификацияларҙы күтәреү курстарын үткәрәсәкбеҙ, был беҙҙең төп ярҙам буласаҡ, — тине Рөстәм Хәмитов. — Беренсе сираттағы мөһим мәсьәләләр ҙә бар – балалар баҡсаларының, мәктәптәрҙең, дауаханаларҙың, социаль учреждениеларҙың ҡышҡылыҡҡа әҙер булмауҙары – ә биш айҙан ҡыш киләсәк. Кешеләрҙең йорттарҙы буржуйкалар менән йылытҡан осраҡтары ла бар, йәғни электр энергияһы йылытыуға китә, янғындар күп. Ҡырым-татар халыҡтарының ҡыйынлыҡтары килеп тыуҙы, 10-15 йыл элек улар ҡайта башланы һәм ерҙәр етмәү мәсьәләһенә юлыҡты. Ҡасабаларҙы газ да, һыу ҙа, электр энергияһы ла булмаған буш яландарҙа төҙөргә тура килде, уларҙың мәсьәләләрен бер кем дә хәл итмәгән. Уларҙы хәл итергә тура киләсәк, үҙебеҙ өсөн Ҡырымда башҡарасаҡ тәү сираттағы эштәрҙең теҙмәһен билдәләнек. Был эште атҡарасаҡбыҙ, иң мөһиме – район иҡтисады терелһен, элек эшләгән предприятиелар аяҡҡа баҫһын өсөн кешеләрҙе эшләргә өйрәтергә кәрәк. Инвесторҙарҙы, Ҡырымда эшләйәсәк кешеләрҙе күмәкләп эҙләйәсәкбеҙ, Белогорск районында газ үткәреү өсөн «Газпром» менән бергәләп эшләйәсәкбеҙ, коллегаларыбыҙға һәр йортҡа һыу үткәргесен күтәреү яғынан ярҙам итәсәкбеҙ.
Кешеләр беҙҙе дәртләнеп ҡаршы алды. Улар Рәсәйҙең ярҙам итеүенә ышана. Беҙ был эште мотлаҡ үтәргә тейеш. Башҡортостан – ҡеүәтле субъект, Ҡырымдың бер районына ғәҙәти тормошто төҙөүҙә ярҙам итеү өсөн мөмкинлектәр ҙә көс тә бар. Һис шикһеҙ, журналистар корпусының, волонтерҙарҙың, вайымлы кешеләрҙең ярҙамы кәрәк, һүҙ матди ярҙам тураһында ғына бармай, ә әхлаҡи тураһында ла, ул шулай уҡ мөһим.


text:
Башҡортостан Хөкүмәте «Алтын көҙ» күргәҙмәһендә Гран-приға лайыҡ булды Фото: БР Ауыл хужалығы министрлығы
Башҡортостан Хөкүмәте «Алтын көҙ» күргәҙмәһендә Гран-приға лайыҡ булды
Башҡортостан Хөкүмәте «Алтын көҙ» күргәҙмәһендә Гран-приға лайыҡ булды Фото: БР Ауыл хужалығы министрлығы
ӨФӨ, 2014 йыл, 14 октябрь. /«Башинформ» мәғлүмәт агентлығы, Илья Спиридонов/.
«Алтын көҙ» XVI Рәсәй Агросәнәғәт күргәҙмәһендә Башҡортостан Республикаһы Хөкүмәте Гран-приға лайыҡ булды, тип хәбәр иттеләр БР Ауыл хужалығы министрлығының матбуғат хеҙмәтенән.
Ойоштороусыларҙың фекере буйынса, Башҡортостандың стилләштерелгән экспозицияһы милли колоритты ғына түгел, республиканың агросәнәғәт комплексы мөмкинлектәрен дә лайыҡлы сағылдыра.
Иҫегеҙгә төшөрәбеҙ, Башҡортостандың аҙыҡ-түлек һәм эшкәртеү сәнәғәте предприятиелары күргәҙмәлә төрлө-төрлө һөт, ит, ликер-араҡы, икмәк-күмәс һәм кондитер аҙыҡ-түлектәрен тәҡдим итте.


text:
Фото:
Рөстәм Хәмитов коляскала йөрөүсе инвалидтар өсөн яңы электр транспортын ҡараны
Фото:
9 майҙа Башҡортостан Президенты Рөстәм Хәмитов коляскала йөрөүсе инвалидтар өсөн ҡала электр транспорты презентацияһында ҡатнашты, сара Советтар Союзы Геройы С.И.Зорин исемендәге 1-се Өфө трамвай депоһында үтте.
Рөстәм Хәмитов депола эшләгән Бөйөк Ватан һуғышы ветерандарын һәм Афғанстан ветерандарын Еңеү көнө менән ҡотланы, уларҙың һәр береһенә бүләктәр тапшырҙы. Ветерандар үҙ сиратында Президенттан Өфөлә һәм тотош Башҡортостанда трамвай-троллейбус транспортын үҫтереүҙе һораны.
– Мотлаҡ үҫтерәсәкбеҙ, — тине Рөстәм Хәмитов. – Беҙ баш ҡаланың төньяғы менән көньяғын тоташтырыу буйынса план әҙерләйбеҙ. Бының тиҙ йөрөшлө трамвай булыуы ихтимал.
Артабан Рөстәм Хәмитов һуғыштан һуң 1-се депола директор булып эшләгән Советтар Союзы Геройы Сергей Зорин мемориалына сәскәләр һалды.
Бынан һуң Башҡортостан Президенты коляскала йөрөүсе инвалидтар өсөн ҡулайлаштырылған трамвайҙы ҡараны. Усть-Ҡатау вагондар төҙөү заводында етештерелгән был трамвай быйыл Өфө электр транспорты идараһына ҡайтасаҡ дүрт вагондың беренсеһе. Уға һаулыҡ мөмкинлектәре сикләнгән пассажирҙарҙы ултыртыу-төшөрөү өсөн махсус баҫма монтажланған.
Рөстәм Хәмитов «Башҡортостан троллейбус заводы» асыҡ акционерҙар йәмғиәтендә етештерелгән, инвалидтарҙы йөрөтөү өсөн тәғәйенләнгән троллейбусты ҡараны. Әммә Президент пассажирҙарҙы ултыртыу һәм төшөрөү өсөн ҡулайлаштырылған баҫҡыстың уңайһыҙ урынлашыуын, бының инвалидтар өсөн бик күп ҡыйынлыҡтар тыуҙырасағын билдәләне.
Төбәк башлығы һүҙҙәренсә, торлаҡ мәсьәләһе менән бер рәттән, ҡала хужалығында транспорт проблемаһын тиҙ арала хәл итеү, атап әйткәндә, республика баш ҡалаһының төньяҡ һәм көньяҡ өлөштәрен электр транспорты менән тоташтырыу өҫтөнлөклө йүнәлеш булырға тейеш.


text:
Башҡортостанда 208 уҡыусы география һәм әҙәбиәт буйынса БДИ-ны тапшыра алманы
Башҡортостанда география һәм әҙәбиәт буйынса беренсе Берҙәм дәүләт имтиханы һөҙөмтәләре билдәле булды.
— Географияны 1259 кеше тапшыра. Уларҙың 140-ғы минималь 37 балды йыя алмаған. Уртаса балл 53,6 тәшкил итә (2013 йылда – 56,4, 2012-лә – 56,8). Биш сығарылыш уҡыусыһы эштәрен 100 балға яҙа.
932 уҡыусы әҙәбиәт буйынса тест яҙҙы. 68 кеше ыңғай билдә алыу өсөн 32 балл йыя алманы. Бында уртаса балл 51,7-гә тиң (2013 йылда – 67,7, 2012-лә – 59,9). 100 балға бер кем дә тапшыра алмаған, — тип һандар килтерҙе БР Мәғариф министрлығының дөйөм белем биреү һәм дәүләт йомғаҡлау аттестацияһы бүлеге баш белгес-эксперты Жанна Минекәева.
Иҫегеҙгә төшөрәбеҙ, Был фәндәр буйынса БДИ 26 майҙа үтте.
Кисәге математика буйынса Берҙәм дәүләт имтиханынан дүрт тәртип боҙоусыны сығаралар. Балаҡатай, Туймазы райондары һәм Өфө уҡыусылары «шпаргалкалар» һәм мобиль телефондар менән ҡулланырға маташҡан.


text:
Өфө яҙыусыһы Камил Йыһаншин — Рәсәйҙең Ҙур әҙәби премияһы финалсылары иҫәбендәФото: Олег Яровиков
Өфө яҙыусыһы Камил Йыһаншин — Рәсәйҙең Ҙур әҙәби премияһы финалсылары иҫәбендә
Өфө яҙыусыһы Камил Йыһаншин — Рәсәйҙең Ҙур әҙәби премияһы финалсылары иҫәбендәФото: Олег Яровиков
ӨФӨ, 2015 йыл, 7 декабрь. /«Башинформ» мәғлүмәт агентлығы, Людмила Кузьмина/.
Танылған Өфө яҙыусыһы Камил Йыһаншин «Алдан алтыны» роман-дилогияһы өсөн Рәсәйҙең ҙур әҙәби премияһы финалсылары иҫәбенә инде. Был әҫәр илебеҙҙә генә түгел, унан ситтә лә билдәлелек яулаған. Тәүге тапҡыр Зәйнәб Биишева исемендәге Башҡортостан «Китап» нәшриәтендә донъя күргән «Алдан алтыны» китабы Мәскәүҙә лә баҫылып сыҡты. 2012 йылда ошо романы өсөн яҙыусы Башҡортостандың Салауат Юлаев исемендәге дәүләт премияһына, һуңынан тағы бер нисә әҙәби наградаға лайыҡ булды.
«Алдан алтыны» дилогияһында рус православие сиркәүенең бүленеү тарихы һәм властарҙың эҙәрлекләүенән ҡасып Забайкалье крайына күсеп килгән иҫке ҡарашлы общинаның яҙмышы хаҡында бәйән ителә. Ошо әҫәр буйынса мауыҡтырғыс сериал да төшөрөргә мөмкин, сөнки унда һүрәтләнгән ваҡиғалар бик ҡыҙыҡлы.
Быйылғы Рәсәйҙең ҙур әҙәби премияһы исемлегенә илдең төрлө төбәктәренән 19, шул иҫәптән Мәскәүҙән ете яҙыусы инде. Камил Йыһаншин — ошо исемлектә Башҡортостандан берҙән-бер автор.
Рәсәйҙең ҙур әҙәби премияһы 2000 йылда булдырылған. Ошо йылдар эсендә Башҡортостандан ике яҙыусы Рәсәйҙең иң әһәмиәтле премияһы лауреаты булды: 2006 йылда — «Мы – русские!» китабы өсөн Михаил Чванов, 2012 йылда «Ҡытай-город» әҫәре өсөн Әмир Әминев алды.
Ҙур әҙәби премия финалсылары исемлеге менән Рәсәйҙең Яҙыусылар союзы сайтында танышырға мөмкин.


text:
Улар өсөн паранормаль беҙҙең өсөн ҡәҙимге күренеш
Ютуб видеохостингының Бөйөк Британиялағы каналында Өфө янында видеотеркәүескә төшөрөлгән роликты күрһәткәндәр. Көнбайыш блогерҙары уны паранормаль тип атаған. Бөйөк Британияла йәшәүселәр йөк машинаһының ҡапыл боролоуын һәм юл уртаһында ҡатын-ҡыҙ барлыҡҡа килеүен телепортация тип баһалаған. Англияның иң абруйлы баҫмаларының береһе Рәсәй ғалимдары йәйәүлене юлға телепортациялаған тип раҫлай. Был роликта иһә бер ниндәй ҙә паранормаль күренеш юҡ, тип хәбәр итә КП. Ру сайты.


text:
1 сентябрҙә Өфөлә ике бал йәрминкәһе үтә
Белем көнөндә, 1 сентябрҙә, өфөлөләрҙе бер юлы ике йәрминкә көтә. Шулай итеп, «Пушкинский» сауҙа-сервис комплексына килгән кешеләр Бишбүләк, Благовар, Йәрмәкәй, Ҡариҙел, Кушнаренко, Миәкә һәм Өфө райондары умартасыларының шифалы продукцияһын һатып ала аласаҡ.
Өфөнөң төньяҡ өлөшөндә йәшәгәндәр өсөн бал йәрминкәһе ике көн – 1 һәм 2 сентябрь дауамында С.Орджоникидзе исемендәге майҙанда ойошторола.
Иҫегеҙгә төшөрәбеҙ, көҙгө йәшелсә йәрминкәләре Өфөлә 15 сентябрҙән башлана.


text:
Бөтә донъя йәйге Универсиадаһы уты Өфө урамдары буйлап үтәсәк
18 июндә Өфөлә XXVII Бөтә донъя йәйге Универсиадаһы утын яғыу тантанаһы һәм Универсиада уты эстафетаһы үтә. «БР Спорт сараларын ойоштороу һәм үткәреү идаралығы» автономиялы коммерцияға ҡарамаған ойошмаһынан хәбәр итеүҙәренсә, Бөтә донъя йәйге Универсиадаһы утын баш ҡала урамдары буйлап 38 кеше йөрөтәсәк. Улар араһында республиканың билдәле спортсылары, студенттары, иң яҡшы ирекмәндәре, йәмәғәт эшмәкәрҙәре бар. 7 километр 300 метр оҙонлоҡтағы Эстафета 15 сәғәттә Йәштәр һарайы эргәһендә старт ала. Колонна Октябрҙең 50 йыллығы, Цюрупа, Ленин, Коммунистик, Октябрь революцияһы, Пушкин, К.Маркс һәм З.Вәлиди урамдары буйлап Салауат Юлаев исемендәге майҙанға тиклем үтәсәк. Унда күңел асыу программаһы сиктәрендә байрам саралары, ижади коллективтарҙың сығыштары ойоштороласаҡ.
Киң мәғлүмәт саралары вәкилдәренә Универсиада уты эстафетаһына аккредитация алыу өсөн сарала ҡатнашасаҡ хеҙмәткәрҙәр тураһында мәғлүмәттәрҙе news-usmrb@mail.ru электрон адресына ебәрергә йәки 89270877789 телефонына (Альберт Ғәлиев) шылтыратырға кәрәк. Заявкалар 15 июнгә тиклем ҡабул ителә.


text:
«Ҡунаҡсыллыҡ индустрияһы - 2010» күргәҙмәһе
Өфөлә, Нефтселәр Мәҙәниәт һарайында, «Ҡунаҡсыллыҡ индустрияһы-2010» VII махсус күргәҙмәһе асылды. Был күргәҙмә сиктәрендә шишәмбе кулинария һәм сервис буйынса VII төбәк-ара чемпионат үткәрелде, шулай уҡ «Таҙалыҡ индустрияһы» III махсус күргәҙмәһе үтә.
Күргәҙмәгә килеүселәрҙә ашнаҡсылар һәм кондитерҙарҙың арт-класс буйынса конкурстары, шулай уҡ уларҙың шәхси ярыштары ҙур ҡыҙыҡһыныу уятты. «Икмәк — бөтә нәмәгә баш» конкурсы һәм «Ҡунаҡсыллыҡ индустрияһының алтын бренды» төбәк-ара конкурсы ойошторолдо. Башҡортостан Республикаһының социаль туҡланыу системаһын презентациялау һәм «Социаль туҡланыу проблемалары. Яңы йүнәлештәр» түңәрәк өҫтәле үткәрелде.
Шаршамбы, 27 октябрҙә, туҡланыу индустрияһы предприятиелары эшмәкәрлегенең төп мәсьәләләре буйынса төбәк-ара ғилми-ғәмәли конференция, бармендар мәктәбен презентациялау, кулинарҙар ярышы, иң яҡшы клининг компанияһына «Таҙалыҡ оҫтаһы — 2010» конкурсы һәм «Мисс ҡунаҡсыллыҡ» конкурсы үткәрелә.
Күргәҙмәлә ҡунаҡханалар комплекстары, санаторийҙар, тау-саңғы һәм туризм үҙәктәре, клининг компаниялары, сауҙа йорттары, йәмәғәт туҡланыуы предприятиелары, һауыт-һаба, сауҙа һәм аҙыҡ-түлек ҡорамалдары, мебель әҙерләү фабрикалары, полиграфик хеҙмәтләндереү фирмалары, такси хеҙмәте, бал етештереүселәр һәм ҡунаҡсыллыҡ индустрияһына ҡағылышы булған башҡа күп кенә компаниялар һәм фирмалар ҡатнашты.
Әйтергә кәрәк, республикала үҙенсәлекле иҫ киткес тәбиғәт зоналары булыуын иҫәпкә алғанда, туризм сервисын күпкә яҡшыраҡ ойоштороп булыр ине. Был өлкә белгестәре фекеренсә, «Ҡунаҡсыллыҡ индустрияһы» кеүек күргәҙмәләр туриндустрияны артабан үҫтереү өсөн стимул булып хеҙмәт итәсәк.
Күргәҙмә 28 октябргә тиклем барасаҡ.


text:
Приют ҡасабаһында газ шартлауы арҡаһында зыян күргәндәр өсөн йорт төҙөлә
— Приютта газ шартлауы һөҙөмтәһендә өйһөҙ ҡалған кешеләр өсөн төҙөүселәр 24 фатирлы өс ҡатлы йорт төҙөй башланы, — тип хәбәр итте Башҡортостан Хөкүмәте вице-премьеры, торлаҡ-коммуналь хужалыҡ министры Сергей Афонин.
Дүшәмбе көндө Бәләбәй районы хакимиәте менән берлектә төҙөлөш майҙаны билдәләнде һәм төҙөлөш башланды.
Сергей Афониндың әйтеүенсә, йортто тергеҙеп булмауы йәкшәмбе көндө үк билдәле булған. Яңы йорт зыян күргән бинанан 400 метр алыҫлыҡта төҙөләсәк. Проект эшләүсе ойошма, заказсы, подрядсы билдәләнгән, һәм бөгөн урында проектты планлаштырыу эштәре башланған.
— Ҡаза күргән халыҡ майға тиклем өйлө булырға тейеш, тигән республика Президенты менән ҡуйылған бурыс үтәләсәк, — тип ышандырҙы Сергей Афонин.
Яңы йорттағы 16 фатир йортһоҙ ҡалған кешеләргә бирелһә, ҡалған һигеҙен район хакимиәте социаль программаларҙы хәл итеү өсөн файҙаланасаҡ.
— Беҙ төҙөлөш барышын махсус видеокамералар ярҙамында онлайн режимында күҙәтеп барасаҡбыҙ, — тип билдәләне вице-премьер. – Төҙөүселәр өс сменала эшләйәсәк.
Республиканың зыян күреүселәр өсөн йорттар төҙөү тәжрибәһе бар. Урман халҡы өсөн торлаҡ ике айҙа тиерлек төҙөлдө. Ҡыш булыуын иҫәпкә алып, төҙөлөшкә 100 көн бирелгән. Ер туңғанға күрә, өҫтәмә механизмдар ҡулланыласаҡ.


text:
«Башҡортостандың төбәк операторы»ның сайты барлыҡҡа килде
«БР төбәк операторы» фондының рәсми сайты барлыҡҡа килде. Был хаҡта ойошманың матбуғат хеҙмәте хәбәр итә.
Порталда Башҡортостан территорияһында күп фатирлы йорттарҙа капиталь ремонт үткәреү тәртибе тураһында көнүҙәк мәғлүмәт, шулай уҡ фонд һәм капиталь ремонт өлкәһендә төбәк яңылыҡтары тураһында мәғлүмәт урынлашҡан.
Бынан тыш, сайтта йортта йәшәүселәрҙең дөйөм йыйылышын үткәреү өсөн кәрәкле документтарҙың формаһын, шулай уҡ күп фатирлы йорттарҙа капиталь ремонт системаһы эшенең ентекле брошюраһын табырға була.


text:
Банктар вкладтар буйынса ставкаларҙы арттырыуҙы дауам итә
Рәсәй банктарында һумдарҙағы депозиттар буйынса иң юғары ставка туғыҙ процентҡа тиерлек етә. Илдең физик шәхестәрҙән иң күп вкладтар йәлеп иткән унлаған кредит ойошмаларына үткәрелгән мониторинг һөҙөмтәләренә ярашлы, ноябрҙең беренсе декадаһында уның күләме йылына 8,93 процентҡа етте, тип хәбәр иттеләр Рәсәй Банкының тышҡы һәм йәмәғәт бәйләнештәре департаментынан.
Хәтерегеҙгә төшөрәбеҙ, бер ай элек был һан 8,14 процентты тәшкил иткәйне, ә сентябрь башында вкладтар буйынса максимум йылына 8,05 процентҡа тиң булды.


text:
«Юлдаш» радиоһы студенттар өсөн концерт ойоштора
Салауат Юлаев майҙанында ҙур матур концерт форматында Өфө студенттарын Белем көнө менән тәбрикләү яҡшы йолаға әүерелгән. Быйыл 1 сентябрҙә бындай концертты майҙанда «Юлдаш» радиостанцияһы ойошторорға булған, тип хәбәр ителә «Йәшлек» гәзитенең бөгөнгө һанында. Концертта башҡорт эстрадаһының билдәле башҡарыусылары – Рәдиф Зарипов, Әлим Ҡәйүмов, Ғәзим Ильясов, Ян Лира, Илнур Миһманов, Ғайсар Миңлеғолов, Илнур Ишембаев, Айтуған Ғәйзуллин, Гөлназ Ҡәҙербирҙина, Алина Дәүләтханова, Лиана Иҙрисова, Хәлимә Ғәббәсова, Лилиә Дауытова, Айнур Туҡтаев, Рәфис Ишбаев, Илдус Дәүләнов, Рифат Шәрәфетдинов, Линар Солтанов, Әлфиә Әхмәтйәнова, Фәнүр Ишморатов, Рәил Өмөтбаев, Венер Камалов, Резеда Бүләкова, Таһир Әсәҙуллин, «Әс-сәләм» төркөмө: (солистар — Айгиз Ханов, Илгиз Камалетдинов), Рөстәм Ғиззәтуллин ҡатнашасаҡ. Артистар популяр йырҙар һәм композициялар башҡарасаҡ.
Һәр ваҡыттағыса күңелле уйындар һәм бүләктәрҙең күп булыуы көтөлә.


text:
Дала бөркөтө
Дала бөркөтө (лат. Aquila nipalensis) — Ҡарсығалар ғаиләһендәге йыртҡыс ҡош.
Ҡылыҡһырлама[үҙгәртергә | вики-тексты үҙгәртергә]
Һирәк осрай торған ҡош, һирәк ағаслы асыҡ урмандарҙа, яңғыҙ ағастарҙа оя ҡора. Осҡанда ҡанат осондағы ҡауырһындары йәйелгән бармаҡтарға оҡшағандай була. Ҡойроғо ҡыҫҡа. Түбәһе ҡара-көрән төҫтә, елкәһе һарғылт ерән, яурындарында аҡ тап бар. Бөркөттән ҡара төҫтәге ҡойроғо, яурындарындағы аҡ таптары менән айырыла. Тауышы яңғырауыҡлы: «ҡъяҡ-ҡъяҡ-ҡъяҡ». Төрлө вак йәнлекте, ҡоштарҙы аулай. Күсмә ҡош. Һирәк осрай. Ағас башында оялай. Ике-өс ояһы була, уларҙың диаметры 1,5 метрға етеүе ихтимал. Ике-өс аҡ йомортҡа һала.
Төçө ҡара-көрән. Түбәһе елкәһе һарғылт ерән, яурынында аҡ тап бар. Төрлө кимереүселәр — йомран, һыуыр, ҙур булмаған ҡуяндар, бәләкәй ҡоштар менән туҡлана.
Башҡортостанда һуңғы йылдарҙа ҡарағоштоң ояһы Ейәнсура, Хәйбулла, Бөрйән һәм Белорет райондарында ғына теркәлгән.
Дөйөм оҙонлоғо 60 — 85 см, ҡанатының оҙонлоғо 51—65 см, ауырлығы 2,7—4,8 кг. Инә ҡоштар ата ҡоштарға ҡарағанда эрерәк була. Ҡаҙ ҙурлыҡ. Осҡанда ҡанат осондағы ҡауырһындары йәйелгән бармаҡ һымаҡ. Дөйөм төҫө ерәнһыу көрән. Кәүҙәһенең аҫ яғы һарғылт көрән. Башҡа ҡарағоштарҙан ерәнһыу төҫө менән айырыла.
Тауышы[үҙгәртергә | вики-тексты үҙгәртергә]
Тауышы көслө, яңғырауыҡлы: «ҡыйҡ-ҡыйҡ-ҡыйҡ»
Йәшәү рәүеше[үҙгәртергә | вики-тексты үҙгәртергә]
Асыҡ урындарҙа, яландарҙа, тау-таш араларында йәшәй. Ирлән, йомран, ялман, сысҡандар, һирәкләп ҡош-ҡорт аулай .
Күсмә ҡош. Һирәк осрай. Ағас баштарында, ҡая таш һикәлтәләрендә оялай. 2 бөртөк аҡ йомортҡаһы була. Ҡоротҡос кимереүселәрҙе ҡырып, файҙа килтерә.
Статус[үҙгәртергә | вики-тексты үҙгәртергә]
Һирәк осрай торған төр. Яйлап бөтөүгә бара.[1].
Иҫкәрмәләр[үҙгәртергә | вики-тексты үҙгәртергә]
- ↑ BirdLife International (2004). Aquila nipalensis. 2006. IUCN Red List of Threatened Species. IUCN 2006. www.iucnredlist.org. Retrieved on 12 May 2006. Database entry includes justification for why this species is of least concern.
Әҙәбиәт[үҙгәртергә | вики-тексты үҙгәртергә]
- Красная книга Республики Башкортостан: в 2 т. Т. 2: Животные. — 2-е изд., доп. и перераб. — Уфа: Информреклама, 2014. — 244 с. — C. 118—119. — ISBN 978-5-904555-77-1
- Э. Ф. Ишбирҙин. Башҡортостан ҡоштары китабы. Өфө,1986 йыл. ИБ № 3478 28.693.35 И 90
- Башҡортостан. 3 сентябрь 2013 й. № 173 (26523)


text:
Инә ҡорт
Инә ҡорт — умарталағы ҡорттарҙың инәһе. Ғаиләлә бер инә ҡорт, бер нисә йөҙ әре ҡорт, 10-80 мең эшсе ҡорт була. Инә ҡорт башҡа ҡорттарҙан үҙенең ҙурлығы, ауырлығы менән айырылып тора. Уның оҙонлоғо 20-25 мм, ауырлығы 190-300 мг була. тәүлегенә инә ҡорт 1500-2000 йомортҡа һала, ә миҙгеленә 150+200 меңгә еткереүе мөмкин. Биш йыл йәшәй, тәүге ике йыл иң һөҙөмтәле йылдары.
Инә ҡорт ғаиләлә тик бер генә вазифа башҡара, ул йомортҡа ғына һала. Бер генә тапҡыр аталана. Йомортҡа һалған саҡта күҙәнәктәргә ҡарап, аталанған йәки аталанмаған йомортҡа һала. Әре ҡор күҙәнәктәре эре була, унда йомортҡа һалыу өсөн әҙерләнгән инә ҡорттоң хәрәкәтенә махсус биҙе аша спермотозоид ҡойолмай. Инә ҡорт көбөһөнә һәм эшсе ҡорт күҙәнәктәренә эйелгәндә махсус биҙҙәр спермотозоид бүлеп сығара һәм йомортҡа аталана. Аталанмаған йомортҡаларҙан тик әре ҡорттар ғына үҫә. Уның ҡаяуы бар, тик уны башҡа инә ҡорттар менән алышҡан ваҡытта ғына файҙалана.[1].
Эшсе ҡорттар инә ҡортто инә ҡорт һөтө менән ашаталар. Күс айырыр алдынан ашатыуҙы туҡтаталар. Инә ҡорт кәрәҙҙән үҙе бал менән туҡлана башлай. Һәм ҡорһағы нәҙегәйә, һәм ул осорлоҡ хәлгә етә.
Аталанған осорҙа инә ҡорт умартанан алыҫҡа оса. Ул бер нисә әре ҡорт менән аталана. Әре ҡорттарҙы үҙе һайлай. Аталанған саҡта 15 минут эсендә сперматозоидтар химия һәм әрһеҙлек арҡаһында бер-береһен юҡ итә. Яртыһы юҡҡа сығарыла.[2].
Әре ҡорт инәһе[үҙгәртергә | вики-тексты үҙгәртергә]
Әре ҡорт инәһе тип гел генә аталанмаған йомортҡа һалыусы инәгә әйтәләр. Ул йомортҡаларҙан тик әре ҡорттар ғына үрсей.
Сәбәбе төрлөсә булырға мөмкин. Аталанасаҡ ваҡытта һауа торошоноң боҙолоуы, инә ҡорттоң ҡанаттарынын осорға яраҡһыҙ булыуы, йәки инә ҡорттоң осҡан ваҡытында әре ҡорттарҙың үрсеү ваҡыты етмәүе. Шулай уҡ орлоҡтарҙың бөтөүе йәки уларҙың үлеүе, орлоҡ ебәреүсе ағзаларҙыү зарарланыуы.
Ундай инә юҡҡа сығарыла һәм йәш инә бирелә, юҡһа ғаилә юҡҡа сығасаҡ.
Һылтанмалар[үҙгәртергә | вики-тексты үҙгәртергә]
-
Брокгауз һәм Ефрондың энциклопедик һүҙлеге (1890—1907).
Иҫкәрмәләр[үҙгәртергә | вики-тексты үҙгәртергә]
- ↑ Акимушкин И. И. Пчёлы // Насекомые. Пауки. Домашние животные — 4-е изд. — М.: «Мысль», 1995. — Т. 3. — Б. 134. — 462[2] б. — (Мир животных). — ISBN 5-244-00806-4.
- ↑ Юлия Рудый В войнах спермы верх берут грубая сила и химия (урыҫ.). membrana (23 марта 2010). Тәүге сығанаҡтан архивланған 23 февраль 2012. 20 май 2011 тикшерелгән.


text:
Еңеү көнө айҡанлы Башҡортостан «Китап» нәшриәте автоуҙыш ойоштора
ӨФӨ, 2015 йыл, 30 апрель. /«Башинформ» мәғлүмәт агентлығы, Әлим Фәйезов/.
Зәйнәб Биишева исемендәге Башҡортостан «Китап» нәшриәте республиканың ҡала һәм райондарында китап күргәҙмә-сауҙаһын ойоштора. Сара Бөйөк Ватан һуғышында Еңеүҙең 70 йыллығына һәм Әҙәбиәт йылына арнала.
Нәшриәттән хәбәр итеүҙәренсә, халыҡҡа «Башҡортостан Бөйөк Ватан һуғышы йылдарында», «Уларҙың ҡаһарманлығы — үлемһеҙ», Талха Ғиниәтуллиндың, Суфиян Поварисовтың һәм Шакир Янбаевтың «Һайланма әҫәрҙәре», «Кеше яҙмышы» (төҙөүсеһе Сабир Шәрипов); Зөһрә Ҡотлогилдинаның «Һуғыш яралаған бала саҡ», Рәшиҙә Бикмәтованың «Берлинға тиклем!», Екатерина Савельеваның «Еңеү ҡоралы» китаптары; мосолман, йыртма, мәктәп календарҙары, уҡыу һәм методик әсбаптар тәҡдим ителәсәк.
Күргәҙмә 13 һәм 14 майҙа Бөрйән районының Иҫке Собханғол ауылында, 15 майҙа — Әбйәлил районы Асҡар ауылының Үҙәк китапханаһында, 16 майҙа — Баймаҡ районы Темәс ауылының үҙәк майҙанында, 17 майҙа Баймаҡ ҡалаһының Үҙәк баҙарында ойошторола.


text:
Степановка ауылында йылытыу ҡаҙаны шартлаған
Уҙған тәүлектә республикала һигеҙ янғын сыҡҡан, шуның береһе – баш ҡалала. Утта бер кеше һәләк булған.
Рәсәй Ғәҙәттән тыш хәлдәр министрлығының БР буйынса Баш идаралығынан “Башинформ” агентлығына хәбәр итеүҙәренсә, Ауырғазы районы Степановка ауылында шәхси хужалыҡтарҙың береһендә шартлау булған.
Был ҡазаға тиклем өс көн алдан иҫәпләшмәгәндәре өсөн йортҡа газ биреүҙе туҡтатҡандар һәм, һыуыҡ булғанға күрә, хужабикә ҡаты яғыулыҡ менән эшләүсе КС-16 йылытыу ҡаҙанында ут яғырға йыйынған. Күпмелер ваҡыттан һуң ҡаҙан шартлай. 38 йәшлек хужабикә сираҡ һөйәгенең ябыҡ һыныуы һәм баш йәрәхәте менән һәм уның 63 йәшлек атаһы “ҡушар һөйәгенең ябыҡ һыныуы һәм һул ҡул суғының имгәнеүе” диагнозы менән дауаханаға эләгә.
Шартлауға ҡаҙан менән файҙаланыу ҡағиҙәләрен боҙоу сәбәпсе.
Күрәһең, ҡаҙанға ут яҡҡанда йылытыу системаһындағы һыуҙың туң булыуы арҡаһында баҫым артҡан һәм шартлау яңғыраған. Ваҡиға сәбәптәре асыҡлана.


text:
Муниципалитеттар РФ Төбәктәр үҫеше министрлығы конкурсында ҡатнаша ала
РФ Төбәктәр үҫеше министрлығы муниципаль берәмектәрҙең бишенсе йыллыҡ конкурсын үткәрә. Башҡортостандың муниципаль берәмектәре унда ҡатнашыуға саҡырыла, тип хәбәр иттеләр БР Иҡтисади үҫеш министрлығында.
Сара муниципаль берәмектәрҙең идара итеү һәм урындағы әһәмиәттәге мәсьәләләрҙе хәл итеү тәжрибәһе менән уртаҡлашыу юлы менән урындағы үҙидара органдарының эш һөҙөмтәлелеген күтәреү өсөн шарттар булдырыу маҡсатында үткәрелә. РФ Төбәктәр үҫеше министрлығы РФ субъекттарының муниципаль берәмектәрен һәм муниципаль берәмектәр Советтарын йыл һайын үткәрелгән конкурста ҡатнашырға саҡыра
Быйыл конкурстың ойоштороу һәм матди-техник тәьминәте өсөн яуаплы оператор итеп РФ Хөкүмәте ҡарамағындағы Финанс университеты һайланды. Конкурсты ойоштороусылар конкурс заявкаларына талаптарҙы, шулай уҡ номинациялар исемлеген ҡайтанан ҡараны. Уларҙың составына Төбәктәр үҫеше министрлығы, Финанс министрлығы, Ауыл хужалығы министрлығы, Иҫәп палатаһы вәкилдәре, Дәүләт Думаһы һәм Федерация Советының профилле комитеттары, РФ Йәмәғәт палатаһы һәм башҡа ойошмалар ағзалары инде.
Конкурста ҡатнашыу өсөн быйыл 8 ноябргә тиклем заявка ебәрергә кәрәк. Конкурс документацияһы һәм заявка формаһы менән конкурстың www.ufrf.ru/projects/msukonkurs рәсми сайтында танышырға мөмкин. Йомғаҡ яһау һәм еңеүселәрҙе наградлау тантанаһы Мәскәүҙә быйыл ноябрь аҙағында үткәреләсәк.


text:
Амур-балыҡ
Амур-балыҡ (лат. Ctenopharyngodon idella, (урыҫ. Белый амур) — Амур йылғаһында һәм Ҡытайҙағы йылғаларҙа йәшәй торған эре балыҡ[1] ; карптар ғаиләһенән сөсө һыу балығы. Оҙонлоғо 120 см-ға, ауырлығы 32 кг-ға ҡәҙәр етә. Кәүҙәһе оҙонса, тәңкәләре эре, көмеш һымаҡ һары төҫтә; йотҡолоҡ тештәре ике рәтле. Көнсчығыш Азияныең тигеҙлек йылғаларында, Рәсәйҙә Амур йылғаһының урта һәм түбән ағымында йәшәй. Енси етлегеү осоро - 6-8 йыл. Йәш балыҡтар - зоопланктон, ҙурҙары үҫемлектәр менән туйына. Үҫеү темпы юғары. Балыҡ тотоу һәм үрсетеү объекты булып тора. Һыулыҡтарҙа үҫемлектәрдән таҙартыу өсөн файҙаланыла.
Иҫкәрмәләр[үҙгәртергә | вики-тексты үҙгәртергә]
- ↑ Терминологический словарь по зоологии. Русско-башкирский и башкирско-русский (Т.Г.Баишев, 1952)


text:
Бөйөк Еңеүҙең 70 йыллығына арналған Баймаҡ — Өфө саңғы уҙышы тамамлана
ӨФӨ, 2015 йыл, 4 март. /«Башинформ» мәғлүмәт агентлығы, Ләйлә Аралбаева/.
5 мартта Өфөнөң Еңеү паркында Бөйөк Еңеүҙең 70 йыллығына бағышланған Баймаҡ — Өфө саңғы уҙышы тамамлана. Уҙған аҙнала Баймаҡта йәшәүсе ете ир-егет һуғыш ветерандарына арналған мемориаль комплекстан старт алып, республиканың баш ҡалаһына юлланды.
Саңғысыларҙың маршруты алты район аша үтә, тип хәбәр итте команда етәксеһе, «Баһадир» физкультура-һауыҡтырыу комплексы директоры Илшат Хәмитов. Дистанцияның оҙонлоғо — 400 километрға яҡын. Саңғысылар көнөнә 40 саҡрым юл үткән, туғыҙ ауылда туҡтап, мәктәп уҡыусылары, һуғыш һәм хеҙмәт ветерандары менән осрашҡан. Өфөгә барып еткәс, саңғысылар Еңеү паркындағы Мәңгелек утҡа Баймаҡ халҡы исеменән венок һаласаҡ.
Саңғысыларҙың иң олоһона — Баймаҡ ауыл хужалығы колледжының физика уҡытыусыһы Хәйҙәр Моталлаповҡа 54 йәш, ә иң йәш ҡатнашыусы — Баймаҡ балалар-үҫмерҙәр спорт мәктәбе тренеры Азат Сыңғыҙовҡа — 26.
«Башҡортостан» гәзите хәбәр итеүенсә, тап ошондай сара 1975 йылда Бөйөк Еңеүҙең 30 йыллығына арнап ойошторолған. Ул саҡта Урал аръяғынан туғыҙ саңғысы баш ҡалаға 13 көн барған.


text:
14 ғинуар
14 ғинуар — григориан стиле буйынса йылдың 14-се көнө. Йыл аҙағына тиклем 352 көн ҡала (кәбисә йылында 353).
Йөкмәткеһе
Байрамдар[үҙгәртергә | вики-тексты үҙгәртергә]
- Иҫке Яңы йыл.
- Үзбәкстан — Ватанды һаҡлаусылар көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
- 1895 — Бабич Шәйехзада Мөхәмәтзакир улы, күренекле башҡорт шағиры, Башҡорт хөкүмәте (1917—1919) ағзаһы.
- 1909 — Васильев Павел Ефимович, Башҡортостанда йәшәгән Советтар Союзы Геройы


text:
Раил Сарбаев алдынғы хеҙмәткәрҙәргә Хөкүмәт дипломдары тапшырҙыФото: Андрей Старостин
Раил Сарбаев алдынғы хеҙмәткәрҙәргә Хөкүмәт дипломдары тапшырҙы
Раил Сарбаев алдынғы хеҙмәткәрҙәргә Хөкүмәт дипломдары тапшырҙыФото: Андрей Старостин
Ауыл хужалығы һәм эшкәртеү сәнәғәте хеҙмәткәрҙәре көнөндә БР Хөкүмәте Премьер-министры Раил Сарбаев төбәктең иң яҡшы агросәнәғәт комплексы предприятиеларына һәм хеҙмәткәрҙәренә Башҡортостан Республикаһы Хөкүмәте дипломдарын тапшырҙы.
БР Дәүләт академия халыҡ бейеүҙәре ансамбленең концерт залында бөгөн республика агросәнәғәт комплексының бөтә тармаҡтары вәкилдәре йыйылды.
— Ауыл эшсәндәре йылды яҡшы ғына һөҙөмтәләр менән тамамлай. Һауа шарттары буйынса йыл еңелдән булманы. Шулай ҙа беҙ мул ғына уңыш — 3,2 миллион тоннанан ашыу иген йыйып алыуға өлгәштек. Республика малсылары билдәле бер уңыштарға иреште. 2012 йылға тиклемге ауыл хужалығын үҫтереү дәүләт программаһы тормошҡа ашырыла, ә уның сиктәрендә — ит һәм һөт малсылығын үҫтереү, ауылдың социаль үҫеше программалары ла, – тип билдәләне БР Хөкүмәте Премьер-министры Раил Сарбаев.
Уның һүҙҙәренә ҡарағанда, быйыл ит һәм һөт малсылығын үҫтереүгә 1,3 миллиард һум аҡса бүленәсәк, был федераль бюджеттан төбәктәргә йүнәлтелгән иң ҙур сумма.
БР Хөкүмәте дипломдарын бөгөн иң яҡшыларҙан яҡшылар алды. Улар иҫәбендә агросәнәғәт комплексына алдынғы технологияларҙы уңышлы индергәне өсөн Мәжит Ғафури исемендәге Башҡортостан ҡошсолоҡ комплексы, “Селена-Агро” дипломдар алды, һөҙөмтәле инвестицион эшмәкәрлеге өсөн Премьер-министр Максимовка сусҡасылыҡ комплексына награда тапшырҙы.
Башҡортостан ауыл хужалығы ғилми-тикшеренеү институты ауыл хужалығы структуралары селекцияһындағы юғары ҡаҙаныштары өсөн Дипломға лайыҡ булды. Ауыл хужалығы производствоһына фәнни эшкәртмәләрҙе уңышлы индергәне өсөн «Алексеевка» дәүләт унитар ауыл хужалығы предприятиеһы һәм Саҡмағош районының «Базы» ауыл хужалығы производство кооперативы дипломдар менән бүләкләнде. «Красная Башкирия» ауыл хужалығы производство кооперативы һәм «Әһле» крәҫтиән-фермер хужалығы – үҫемлекселектә юғары ҡаҙаныштарға өлгәшкәне өсөн, «Рощинский» һәм «Тәүәкән» дәүләт унитар ауыл хужалығы предприятиелары — малсылыҡтағы юғары күрһәткестәре өсөн, «Благовар тоҡомло ҡошсолоҡ заводы» ҡошсолоҡтағы ҡаҙаныштары өсөн наградаларға лайыҡ булды.
50-нән ашыу предприятие ауыл хужалығы производствоһындағы юғары ҡаҙаныштары өсөн БР Хөкүмәте Дипломдарына һәм аҡсалата премияларға лайыҡ булды.
Шулай уҡ республиканың иң яҡшы агросәнәғәт комплексы предприятиелары һәм һөнәре буйынса иң яҡшылар билдәләнде.


text:
Башҡортостан гимнының һүҙҙәре хасил булды
Хәҙер республиканың дәүләт гимны көйҙән генә тормай, ә музыкаль-поэтик әҫәр булараҡ башҡарыласаҡ.
Гимн шиғыры шағир һәм депутат Рауил Бикбаев менән ғалим, тел белгесе рәшит Шәкүр гимн көйө авторы Фәрит Иҙрисов һәм руссаға тәржемәләүҙә ярҙамлашҡан Светлана Чураеваның берлектәге ижад емеше. Гимнды парламент ултырышында республика дәүләт хор капеллаһы дәүләт телдәрендә башҡорттса һәм урыҫса башҡарып та ишеттерҙе. Депуттар уны дәүләттең төп йыры булараҡ аяҡ үрә баҫып тыңланы.
Депутат Рауил Бикбаев менән ғалим Рәшит Шәкүр ошо ҙур яңылыҡты ғәмәлгә ашырыуҙа ҡатнашыуына шат булыуҙарын йәшермәй. 18 йылдан һуң 160 шиғыр араһында еңеүе ҡыуаныслы әлбиттә. Ултырышта депуттар Илдар Ғимаевтың вәкәләттәрен алдан туҡтатыу тураһында ла тауыш бирҙе. Мәғлүм булыуынса, Ҡоролтай депутаты Илдар Рәйес улы ауырыу сәбәпле ваҡытһыҙ вафат булғайны.
Ә бына маршрут автобустарында юлсылар ташыу тураһындағы ҡанун проектының ҡабул ителгән осраҡта ла ғәмәлгә ашырылмауы ихтимал. Ҡайһы Бер сығанаҡтарҙан ишетелеүенсә, республика прокуратураһы был ҡанунды ялыуларға йыйына икән. Маршрут таксиҙарын һәм газелдәрҙе халыҡ ташыуҙан туҡтатыу ул кесе һәм урта эшҡыуарлыҡты быуыу тигән һүҙ тип иҫәпләй прокуратура хеҙмәткәрҙәре. Уларҙы тыйған осраҡта башҡортостанда юлсылар ташыу өсөн хоҡуҡлы берҙән-бер ширҡәт - Башавтотранс ҡына ҡаласаҡ. Ялыуларға йыйыныуҙың асылы ооға ҡайтып ҡала.
Ә был көндәрҙә Башҡортостандың баш ҡалаһында автобус операцияһы бара. Гаишниктар рулдә ултырыусыларҙың эскәнлеген генә тикшереп ҡалмай, уларҙың техник документтары ла тикшерелә. Юл хәрәкәте хәүефһеҙлеге дәүләт инспекцияһы хеҙмәткәре ралина Солтанова әйтеүенсә, 2 аҙнанан саҡ ҡына ашыуыраҡ ваҡыт эсендә 6 мең тәртип боҙоу асыҡланған.


text:
Республикала «Уйын» байрамында тәүге тапҡыр башҡорт халыҡ уйындары тергеҙелә
ӨФӨ, 2016 йыл, 8 июнь. /«Башинформ» мәғлүмәт агентлығы, Ләйлә Аралбаева/.
11 июндә Ҡырмыҫҡалы районы Тауһеңер ауылы янында тәүге тапҡыр «Уйын» халыҡ байрамы ойошторола. Байрам 2020 йылда үтәсәк Бөтә донъя фольклориадаһы алдынан «URALFEST» проектының бер өлөшө булып тора. Әлеге проект Башҡортостан Башлығының 9 миллион һумлыҡ грантына лайыҡ булған.
«Уйын» милли байрамында «Уҡ атыу», «Таш ырғытыу», «Ҡыҙ ҡыуыу» кеүек башҡорт халыҡ уйындарын тергеҙеү ҡаралған. Ҡарау ғына түгел, ошо бәйгеләрҙә һәм ярыштарҙа ҡатнашырға ла мөмкин. Байрам барышында «Ылаҡ» милли уйыны ойоштороласаҡ, интерактив этнографик майҙансыҡтар: «Бүләктәр аллеяһы», солоҡсолоҡ майҙансығы, «Башҡорт йәйләүе», тирмәләр, халыҡ кәсептәре күргәҙмә-йәрминкәһе эшләйәсәк. Ҡунаҡтар ҡымыҙҙан, ҡаҙылыҡтан ауыҙ итә аласаҡ.
Фестиваль барышында халыҡ һәм милли, йәштәр, спорт уйындары, ат сабыштары, көрәш, тирмәләр конкурсы ҡаралған.
Жюри составында билдәле спортсылар һәм мәҙәниәт, сәнғәт эшмәкәрҙәре эшләй. Жюри рәйесе — Башҡортостандың халыҡ артисы, Салауат Юлаев исемендәге дәүләт премияһы лауреаты Хөрмәтулла Үтәшев.
«Уйын» халыҡ байрамында Әбйәлил, Бөрйән, Ғафури, Ишембай, Ҡырмыҫҡалы, Учалы һәм Мәләүез райондары вәкилдәре ҡатнаша. Байрам «Ритайым» флешмобы һәм Ҡырмыҫҡалы районының үҙешмәкәр коллективтары концерты менән тамамлана.
Сараны ойоштороусылар — Башҡортостан Мәҙәниәт министрлығы, Республика халыҡ ижады үҙәге һәм Ҡырмыҫҡалы районы хакимиәте. «Уйын» байрамы иртәнге сәғәт 11-ҙә асыла.


text:
Башҡортостанды ҡар баҫмаясаҡ
Күрше төбәктәр кеүек Башҡортостанға күпләп ҡар яуыуы янамай. «Башинформ» агентлығына Бишгидрометтың баш синоптигы Анна Козаеваның хәбәр итеүенсә, бөгөн бер аҙ ҡар яуыуы көтөлә. Алдағы ял көндәрендә синоптиктар ниндәйҙер ҡатмарлы һауа шарттары вәғәҙә итмәй. Шулай ҙа боҙлауыҡ буласаҡ. Ул водителдәрҙән элеккесә һаҡ эш итеүҙәрен талап итәсәк. Республиканың айырым райондарында дымлы һауа торошо арҡаһында уға томан да ҡушылыуы ихтимал.
Яҡын арала температура фоны һиҙелерлек үҙгәрмәйәсәк. Көндөҙ нулдән 5 градусҡа тиклем һалҡын буласаҡ. Төндә термометр бағанаһы минус 2–7 градус күрһәтәсәк.
Киләһе аҙна башында һауа температураһының бер аҙ түбәнәйеүе көтөлә. Синоптиктар 18 декабрҙән һуң Башҡортостанға яңы һалҡын һауа тулҡыны килеүен көтә.


text:
Тәүге ярты йыллыҡта Өфөләге вакансиялар йәрминкәһендә 12400 эш урыны тәҡдим ителгән
Өфөлә 2012 йылдың алты айында 33 вакансиялар йәрминкәһе үткәрелде. Уларға эш эҙләп 19500 граждан килде.
— 658 предприятие һәм ойошма ошо арала беҙҙең йәрминкәләрҙә 12400 самаһы буш эш урыны тәҡдим итте. Вакансиялар йәрминкәһе ярҙамында тәүге ярты йыллыҡта 2100 кеше эшкә урынлашты, — тип хәбәр итте «Башинформ» агентлығына Өфөнөң Халыҡты эш менән тәьмин итеү үҙәгенең предприятиелар менән бәйләнештәр бүлеге начальнигы Ирина Турчина.
Хәтерегеҙгә төшөрәйек, милек формаһына, ниндәй иҡтисади эшмәкәрлек алып барыуына ҡарамаҫтан, профилле йәрминкәләрҙә кадрҙарға мохтажлыҡ кисергән бөтөн эш биреүселәр ҙә ҡатнаша ала.
Әйткәндәй, бында барлыҡ хеҙмәттәр ҙә бушлай күрһәтелә.


text:
Өфөлә йәш ижадсылар семинары ойошторола
ӨФӨ, 2016 йыл, 22 июнь. /«Башинформ» мәғлүмәт агентлығы, Гөлфиә Акулова/.
Кесаҙна, 23 июндә, Өфөлә йәш яҙыусылар семинары уҙғарыла. Форумға профессиональ яҙыусылар, тәнҡитселәр, драматургтар, журналистар, шулай республиканың төрлө райондарынан ижади конкурс еңеүселәре саҡырылған.
Семинарҙың маҡсаты — фекер алышыу, ҡулъяҙмаларҙы тикшереү, оҫталыҡ дәрестәре үткәреү. Ҡулъяҙмалар поэзия, проза, драматургия жанрҙары буйынса ҡарала.
Сараны ойоштороусылар — республиканың Мәҙәниәт министрлығы, Башҡортостан Яҙыусылар союзы, «Башҡортостан» гәзите. Проект республика Башлығы гранты сиктәрендә тормошҡа ашырылған һәм йәш әҙәбиәтселәрҙең һәләтен асыуға, үҫтереүгә йүнәлтелгән.


text:
Стәрлетамаҡтың майҙаны 177,8 гектарға арта
— Стәрлетамаҡ ҡалаһының сиктәре киңәйә. Беренсе этапта муниципаль берәмеккә көнбайыштан терәлеп торған, Стәрлетамаҡ районы сигендәге дөйөм 177,8 гектар майҙанды биләгән ер ҡушыла, — тип белдерҙе бөгөн республика парламенты Президиумы ултырышында БР Дәүләт Йыйылышы рәйесе Константин Толкачев.
Был участка ауыл хужалығы тәғәйенләнешендәге ерҙәрҙән ҡушыла. Билдәләнгән территория Стәрлетамаҡ сигенә индереү менән тораҡ пункттары биләмәләре ерҙәре категорияһына күсереләсәк. Тейешле закон проектын парламентарийҙар БР Дәүләт Йыйылышы – Ҡоролтайҙың сираттағы пленар ултырышында, 26 декабрҙә, ҡараясаҡ.
Парламент спикеры әйтеүенсә, был «Рәсәй граждандарына – арзан һәм уңайлы торлаҡ» милли проектты тормошҡа ашырыу – торлаҡ, социаль объекттар, транспорт һәм инженер инфраструктураһы төҙөү өсөн кәрәк.
— Әлбиттә, тығыҙлап төҙөү ысулын да файҙаланырға була, әммә Стәрлетамаҡта йорттар былай ҙа тығыҙ ултырған, шуға күрә бындай өҫтәмә территория ҡалаға үҫешергә һәм төҙөүселәргә лә, халыҡҡа ла яҡшы шарттар булдырырға ярҙам итәсәк, — тип аңлатты Константин Толкачев.


text:
Ярёнга
Ярёнга — Рәсәйҙәге йылға. Коми Республикаһы/ Архангельск өлкәһе[1] биләмәләрендә аға. Йылға Вычегда йылғаһының уң ярына тамағынан 200 км өҫтәрәк ҡушыла. Йылға оҙонлоғо 281 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вычегда йылғаһы Сыктывкар ҡалаһынан тамағына тиклем. Бәләкәй йылға бассейны (йылға эске бассейны) — Вычегда, йылға бассейны — Төньяҡ Двина[2].
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса[2]:
- Дәүләт һыу реестрында һыу объектының коды — 03020200212103000023153
- Гидрологик өйрәнеү (ГӨ) буйынса коды — 103002315
- Бассейн коды — 03.02.02.002
- ГӨ буйынса томы — 03
- ГӨ буйынса сығарылыш — 0
Иҫкәрмәләр[үҙгәртергә | вики-тексты үҙгәртергә]
- ↑ «Рәсәй гидротехник ҡоролмалар регистры һәм дәүләт һыу кадастры үҙәге».
- ↑ 2,0 2,1 РФ һыу реестры: Ярёнга.


text:
Өфөнөң 2010 йылдағы килеме планлаштырылғандан кәм булмаясаҡ
Өфө властары, ҡала үҙ бюджетына быйылға планлаштырылған килемдәр күләмен үтәй аласаҡ, тип ышана. Был турала шишәмбе көнө үткәрелгән оператив кәңәшмәлә Өфө ҡала хакимиәте башлығы Павел Качкаев хәбәр итте.
— Ҡаланың үҙ табыштары күләме, ҡабул ителгән бюджетҡа ярашлы, 9,2 миллиард һум тәшкил итә, — тине ул. – Бөгөнгә был сумма тулыһынса ингән тип әйтерлек. 300 – 400 миллион һум самаһы йыйырға ҡалды. Йыл аҙағына тиклем ҡалған ун көн бының өсөн етерлек ваҡыт.


text:
Баш ҡалала «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә Фото: автор фотоһы
Баш ҡалала «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә
Баш ҡалала «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә Фото: автор фотоһы
ӨФӨ, 2015 йыл, 18 декабрь. /«Башинформ» мәғлүмәт агентлығы, Ксения Калинина /.
18 декабрҙә Өфөләге Конгресс-холда «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә. Уның ойоштороусылары булып Рәсәйҙең Төҙөлөш һәм торлаҡ-коммуналь хужалыҡ министрлығы һәм Башҡортостан Хөкүмәте сығыш яһай. Сарала Рәсәйҙең 74 субъекты вәкилдәре, 500 самаһы делегат, шул иҫәптән Япониянан, ҡатнаша.
Рәсәйҙең Төҙөлөш һәм торлаҡ-коммуналь хужалыҡ министрлығы вәкилдәре һәм Дәүләт Думаһы депутаттары журналистар менән осрашты. Торлаҡ-коммуналь хужалыҡта йәмәғәт контролен тормошҡа ашырыу мәсьәләләре буйынса кәңәшмә тамамланды. Артабан программала «Торлаҡ-коммуналь хужалыҡтың дәүләт мәғлүмәт хеҙмәте» темаһына түңәрәк өҫтәл ойоштороу һәм «Невидимки» исемле фотокүргәҙмә менән танышыу ҡаралған.
Сара пленар ултырыш – бизнес вәкилдәренең роуд-шоуы менән дауам итәсәк. Спикерҙар араһында — Башҡортостан Башлығы Рөстәм Хәмитов, Рәсәйҙең төҙөлөш һәм торлаҡ-коммуналь хужалыҡ министры Михаил Мень, Рәсәй Президентының Волга буйы федераль округындағы Тулы хоҡуҡлы вәкиле ярҙамсыһы Олег Машковцев, Рәсәйҙең элемтә һәм киң коммуникациялар министры урынбаҫары Михаил Евраев, Рәсәй Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары Павел Качкаев, Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары Александр Сидякин һәм компанияларҙың генераль директорҙары.
«Башинформ» агентлығы хәбәр иткәнсә, 17 декабрҙә йомғаҡлау форумы асылды. Пленар ултырышта торлаҡ-коммуналь хужалыҡтың 2020 йылға тиклемге үҫеш стратегияһы тәҡдим ителде, «Ремондис» компанияһы менән хеҙмәттәшлек тураһындағы меморандумға ҡул ҡуйылды, торлаҡ-коммуналь хужалыҡ мәсьәләләре буйынса биш түңәрәк өҫтәл ойошторолған.
Түләмәүселәрҙең торлаҡ-коммуналь хужалыҡ тармағына 200 миллиард һумдан ашыу бурысы йыйылғанлығы, киләһе йылда тарифтарҙың 4 процентҡа артасағы, дөйөм йорт ихтыяжы графаһы иһә коммуналь хеҙмәттәрҙән юҡҡа сығасағы билдәле булды.


text:
Мәҙәниәт хеҙмәткәрҙәре көнө менән!
Башҡортостан Президенты республиканың мәҙәниәт хеҙмәткәрҙәрен бөгөн билдәләнгән һөнәри байрамдары менән ҡотланы. Ҡотлауҙа шулай тиелә:
"Хөрмәтле мәҙәниәт хеҙмәткәрҙәре!
Һеҙҙе һөнәри байрамығыҙ менән ихлас ҡотлайым!
Башҡортостандың күп милләтле мәҙәниәте һәр саҡ Рәсәй мәҙәниәтенең айырылғыһыҙ өлөшө булды һәм булып ҡала. Төбәк халыҡтарының быуаттар төпкөлөнән килгән милли-мәҙәни йолалары быуындарҙы һәм дәүерҙәрҙе тығыҙ бәйләй, йәмғиәттә әхлаҡ-этика нормаларын һаҡлап ҡалыуға, кешеләргә аралашыуға һәм үҙ-ара аңлашыуға булышлыҡ итә.
Республикала мәҙәни-рухи өлкәне үҫтереүгә бөтә яҡлап ярҙам күрһәтелә. Беҙҙә бик күп дәүләт программалары тормошҡа ашырыла. Милли мәғариф системаһы уңышлы үҫә. Яңы мәҙәниәт һәм сәнғәт объекттары әүҙем төҙөлә. Һәләтле балаларҙы һәм талантлы йәштәрҙе дәртләндереү буйынса бер нисә программа эшләй. Музыка, театр, хореография һәм һынлы сәнғәт, архитектура, дизайн, кино, музей, клуб һәм китапхана эше өлкәһендәге ижади проекттарға булышлыҡ итеү өсөн гранттар булдырылды.
Һеҙҙең тырышлыҡ менән республикала халыҡтарҙың бер-береһенә ихтирамлы мөнәсәбәте һәм хеҙмәттәшлегенең уникаль тәжрибәһе барлыҡҡа килде, телдәр, йолалар һәм үҙенсәлекле милли мәҙәниәттәр һаҡсыл үҫтерелә. Һуңғы йылдарҙа Башҡортостан илдең иң эре мәҙәни, ғилми һәм мәғариф үҙәктәренең береһенә әүерелде.
Тыуған төбәгебеҙҙең интеллектуаль һәм рухи ҡеүәтен һаҡлап ҡалыу һәм тулыландырыу буйынса тырыш хеҙмәтегеҙ өсөн һеҙгә ҙур рәхмәт белдерәм!
Һеҙгә ныҡлы һаулыҡ, именлек һәм бәхет, ижади илһам һәм күп милләтле Башҡортостан һәм бөтә Рәсәй халҡының именлеге хаҡына яңы ҡаҙаныштар теләйем!
Башҡортостан Республикаһы Президенты М. Рәхимов".


text:
Башҡортостан мариҙары Бөрөлә йыйыласаҡ
18 февралдә Бөрөлә «Мари халҡының һигеҙенсе Съезы талаптары күҙлегенән сығып, Башҡортостан Республикаһы мари йәмәғәт ойошмалары эшмәкәрлеге йомғаҡтары һәм 2011 йылға бурыстар тураһында» кәңәшмәһе үтәсәк. Был турала «Башинформ» агентлығына «Мишкә» мари тарихи-мәҙәни үҙәге методисы Людмила Имаева хәбәр итте.
Кәңәшмәлә мариҙар республикала компактлы йәшәгән төбәктәрҙән — Башҡортостандың 17 районынан вәкилдәр ҡатнашасаҡ.
— Беҙ ойошмаларыбыҙҙың 2010 йылдағы эшмәкәрлеге уңыштарын һәм етешһеҙлектәрен тикшерәсәкбеҙ, — ти Людмила Имаева. – Шулай уҡ мариҙарҙың 2011 йылдың апрелендә үтәсәк «Халыҡтар дуҫлығы» фестивалендә ҡатнашыуы буйынса план төҙөйәсәкбеҙ.
Башҡортостанда 105 меңдән ашыу мари иҫәпләнә. Компактлы рәүештә улар башлыса республиканың төньяҡ һәм төньяҡ-көнбайыш райондарында йәшәй.


text:
Фото:
IV Төрки телле илдәр һәм берләшмәләр медиа-форумында ҡатнашыусылар «донъя журналистикаһын» үҫтерергә саҡыра
Фото:
ӨФӨ, 2014 йыл, 19 ноябрь. /«Башинформ» мәғлүмәт агентлығы, Ләйлә Аралбаева/.
Төньяҡ Кипрҙағы Гирне (Кирения) ҡалаһында үткән көндәрҙә IV Төрки телле илдәр һәм берләшмәләр медиа-форумы тамамланды. Форум Төркиә Республикаһы Премьер-министры Аппараты ҡарамағындағы Баш матбуғат һәм мәғлүмәт идаралығы тарафынан ойошторолдо.
Рәсми шәхестәрҙең ҡатнашыуы сараға дәрәжә өҫтәне, улар араһында – Баш матбуғат һәм мәғлүмәт идаралығының генераль директоры Морат Ҡараҡай, Төрки телле илдәр һәм төбәктәр медиа-платформаһы рәйесе Ата Атун, Төркиә Премьер-министры урынбаҫары Бюлент Алынч, ТӨРКСОЙ-ҙың генераль секретары Дюсен Касеинов, Әзербайжандың Матбуғат советы рәйесе Әфләтүн Амашов, Ҡырғыҙстандың мәҙәниәт, мәғлүмәт һәм туризм министры урынбаҫары Айнур Тимербеков.
Хәтерегеҙгә төшөрәбеҙ, форумда 150-ләп делегат ҡатнашты — Әзербайжан, Ҡаҙағстан, Ҡырғыҙстан, Төркиә, Молдова составындағы Гагаузия Автономиялы Республикаһы һәм башҡа илдәрҙән һәм төбәктәрҙән дәүләт һәм шәхси баҫмалар журналистары, киң мәғлүмәт саралары етәкселәре, йәмәғәт эшмәкәрҙәре, хөкүмәттәке булмаған ойошмалар вәкилдәре һәм ғилми хеҙмәткәрҙәр. Рәсәй исеменән төрки телле республикалар – Башҡортостан, Татарстан, Ҡабарҙы-Балкар, Дағстан, Яҡут, Ҡарасәй-Черкес, Тыва журналистары ҡатнашты, шул иҫәптән «Башинформ» мәғлүмәт агентлығының баш мөхәррире урынбаҫары Алик Шакиров һәм мәҙәниәт буйынса күҙәтеүсеһе Ләйлә Аралбаева.
Өс көнлөк программала медиа вәкилдәре өсөн көнүҙәк темаларға төрөк һәм рус телдәрендә дүрт ултырыш уҙҙы. 20-нән ашыу ил вәкиле фекер алышыуҙа ҡатнашты һәм дүшәмбе, 17 ноябрҙә, форум йомғаҡтары буйынса декларация ҡабул итте.
«Матбуғат вәкилдәре тәрән боронғолоҡҡа илтеүсе, дөйөм тарихҡа, телгә, мәҙәниәткә, оҡшаш тамырҙарға эйә булған төрки телле илдәр һәм берләшмәләр араһында бер-береһен хөрмәт итеү һәм уртаҡ ҡыҙыҡһыныуҙар нигеҙендә бәйләнештәрҙе үҫтерергә ниәтләнеүҙәрен, төрки телле илдәр һәм берләшмәләр медиа-форумының һөҙөмтәле үҙ-ара аралышыу селтәрен булдыра алыуына ышаныс белдерҙе», — тиелә йомғаҡлау документында.
Декларацияла глобаль һәм төбәк программаларын тыныс алымдар менән хәл итеү йәһәтенән медианың роле һәм «донъя журналистикаһы» тигән һөнәри төшөнсә билдәләнә. Һәр форумды төрки донъяһы алдында ҡаҙаныштары булған эшмәкәрҙәрҙең береһенә арнарға ҡарар ителде.
Яңыртылған Төрки телле илдәр һәм төбәктәр медиа-платформаһы интернет-сайтының презентацияһынан һуң ойоштороусылар, был ресурс яңылыҡтар һәм мәғлүмәттәр менән алмашыуҙы арттырасаҡ һәм медиа вәкилдәре араһында бәйләнеш каналдарын даими итәсәк, үҙ-ара диалогты киңәйтәсәк, тип билдәләне.
Һүҙ көрәштереүҙәр барышында киләсәк форумдарҙа һәр илдең йәки берләшмәнең видеопрезентацияһын уҙғарыу, мәҙәни программаны киңәйтеү, шулай уҡ форумда ҡатнашыусылар өсөн махсус тел курстары ойоштороу тураһында тәҡдимдәр яңғыраны.


text:
19 апрелдә Башҡортостанда – дөйөм республика шәмбе өмәһе
Иртәгә, 19 апрелдә, Башҡортостанда дөйөм республика шәмбе өмәһе уҙасаҡ, тип иҫкәртә төбәктең Тәбиғәттән файҙаланыу һәм экология министрлығы.
2014 йылғы экологик кампанияһы республикала 12 апрелдән алып 17 майға тиклем дауам итәсәк.
Үткән аҙнала территорияларҙы таҙартыу һәм төҙөкләндереү буйынса сараларҙа 166 меңдән ашыу кеше ҡатнашты. Улар өс мең тоннанан ашыу сүп-сар йыйып полигондарға сығарҙы. Тәүге экологик өмәләр йомғаҡтары буйынса республикала ауыл биләмәләрен таҙартыу һәм төҙөкләндереү күләме алты процент тәшкил итте.
Экологик шәмбе өмәләренең йомғаҡтарын БР Экология министрлығы 6 июнгә яһаясаҡ.
2013 йылда Башҡортостанда ойошторолған экологик яҙ өмәләрендә йәмғеһе 317 мең тоннанан ашыу ҡаты көнкүреш ҡалдыҡтары сығарып түгелде. Уларҙа ҡатнашыусылар шулай уҡ 1,3 миллион квадрат метрҙан ашыу юл, 233 мең погон метрға яҡын ҡойма һәм бина фасадтарын ремонтланы.
Республика Экология министрлығының матбуғат хеҙмәте мәғлүмәттәре буйынса, 2013 йылдың яҙғы өмәләрендә ике миллиондан ашыу кеше-көн эшләнгән. Ҡатнашыусылар сүп-сар йыйыуҙан тыш, 495 меңгә яҡын ағас һәм ҡыуаҡ ултыртҡан. Миәкә районы йәшелләндереү буйынса лидер иҫәбенә булды, унда уҙған яҙ 120 мең үҫенте ултыртылғайны.


text:
Рөстәм Хәмитов: «Сибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала»Фото: Андрей Старостин
Рөстәм Хәмитов: «Сибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала»
Рөстәм Хәмитов: «Сибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала»Фото: Андрей Старостин
Сибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала. Был хаҡта Сибайға эш сәфәре йомғаҡтары буйынса журналистар менән аралашыу барышында Башҡортостан Президенты Рөстәм Хәмитов хәбәр итте.
— Ҡала башлығы был йүнәлештә ышаныслы эшмәкәрлек алып бара, ҡаланың етештереү күләмдәренең 25 проценты – бәләкәй эшҡыуарлыҡ, — тине Рөстәм Хәмитов. – Сибай өсөн был бик яҡшы күрһәткес. Бөгөн ҙур булмаған предприятиеларҙы ҡарап сыҡтыҡ. Улар үҫешә, етештереү күләмдәре арта. Кредиттар алып, бәләкәй эшҡыуарлыҡҡа ярҙам фондтары аша бирелгән мөмкинлектәрҙе файҙаланып, объекттар төҙөргә ҡурҡмайҙар. Был бик мөһим йүнәлеш.
Урал аръяғын иҡтисади йәһәттән үҫтереү программаһын республика Президенты һөҙөмтәле тип иҫәпләй.
— Программа, әлбиттә, тейешенсә әҙерләнде, уны ҡабул итеү дөрөҫ булды, — тине Рөстәм Хәмитов. – Бынан тыш, Урал аръяғына инвесторҙар йәлеп итеү өҫтөндә әүҙем эшләй башланыҡ. Инвестициялар мөһим йүнәлеш булып тора: ресурстар йәлеп итеү менән төбәктә предприятиелар төҙөлә башлаясаҡ, эш урындары барлыҡҡа киләсәк.
Президент халыҡтың иҡтисади әүҙемлеге артыуын билдәләне.
Республика етәксеһе һүҙҙәренсә, ҡалала хәл ителмәгән мәсьәләләр ҙә бар. Мәҫәлән, аҙыҡ-түлек сәнәғәте өлкәһендә эшләүсе ҙур предприятие — «Урал аръяғы продукттары» ябыҡ акционерҙар йәмғиәте банкротлыҡ сигендә. Шулай ҙа, дөйөм алғанда, Рөстәм Хәмитов фекеренсә, процесс дөрөҫ йүнәлештә бара.


text:
"Селигер-2009"ға йәштәр делегацияһы ойошторола
1 июлдән 14 авгусҡа тиклем Тверь өлкәһенең Осташков районында Селигер күле буйында Рәсәйҙә Йәштәр йылына арналған "Селигер-2009" Бөтә Рәсәй мәғариф форумы үткәрелә.
Быйыл ул бишенсе тапҡырына ойошторола. 2008 йылда майҙансыҡ биш меңдән ашыу йәш кешене йыйҙы, улар бында үҙ проекттарын күрһәтә, фекерҙәштәр таба, шулай уҡ йәмәғәт һәм дәүләт яҡлауы таба алды.
"Селигер-2009" форумы, талантлы йәштәрҙе һайлап алыу, үҫтереү һәм ярҙам итеү буйынса майҙансыҡ булараҡ, Рәсәйҙә Йәштәр йылының төп саралары планына индерелгән.
Быйыл ҡатнашыусылар араһында илдең төрлө төбәктәренән йәштәр хәрәкәттәре, йәмәғәт ойошмалары вәкилдәре, йәштәр сәйәсәте буйынса дәүләт власы органдары хеҙмәткәрҙәре буласаҡ. Форумға бөтәһе 18 йәштән 30 йәшкә тиклемге 10000-ләп кеше киләсәк.
Сараның маҡсаты — йәштәр берләшмәләре эшенең һәм һәләтле йәштәрҙе яҡлауҙың һөҙөмтәле технологияларын асыҡлау буйынса конкуренция мөхите булдырыу.
"Селигер-2009" Бөтә Рәсәй йәштәр мәғариф форумы делегаты булыу өсөн 26 майға тиклем Өфө ҡалаһы, Ленин урамы, 10, 12-се кабинет, "Республика йәштәр мәғлүмәт үҙәге" адресы буйынса заявка бирергә кәрәк.
Белешмәләр өсөн телефон: 251-16-32, 251-24-79.


text:
Мәскәүҙә башҡорт рәссамы Раушания Бәҙретдинованың шәхси күргәҙмәһе асылдыФото: Әнүәр Ғәлиев
Мәскәүҙә башҡорт рәссамы Раушания Бәҙретдинованың шәхси күргәҙмәһе асылды
Мәскәүҙә башҡорт рәссамы Раушания Бәҙретдинованың шәхси күргәҙмәһе асылдыФото: Әнүәр Ғәлиев
ӨФӨ, 2015 йыл, 19 март. /«Башинформ» мәғлүмәт агентлығы, Гөлсәсәк Ханнанова/.
Мәскәүҙең Милләттәр йортонда билдәле башҡорт рәссамы Раушания Бәҙретдинованың «Ағиҙел буйындағы ҡала» шәхси күргәҙмәһе асылды. Унда ауыр сирле балаларға ярҙам йөҙөнән хәйриә акцияһы ойошторолдо — 400 мең һумдан ашыу суммалыҡ картиналар һатылды. Авторҙың теләге буйынса картиналарҙы һатыуҙан килгән аҡсалар «Мәрхәмәт» (Өфө) һәм «Ғүмер бүләк ит» (Мәскәү) хәйриә фондтарына күсерелде.
Раушания Бәҙретдинова — Рәсәйҙең һәм Башҡортостандың Рәссамдар союзы һәм Дизайнерҙар союзы ағзаһы, ЮНЕСКО-ның халыҡ-ара һынлы сәнғәт ассоциацияһы ағзаһы. Уның эштәре Рәсәй, Украина, Намибия, Канада, АҠШ, Австрия, Германия, Нидерландтар, Төркиә илдәрендәге картина галереяларында, шул иҫәптән Мирей Матье, Филипп Киркоров, Кристина Орбакайте, Юрий Шевчук, Владимир Кузьмин һәм башҡа «йондоҙҙар»ҙың шәхси коллекцияларында һаҡлана.
Күргәҙмәне асыу тантанаһында сәнғәт эшмәкәрҙәре, власть органдары вәкилдәре, депутаттар, студенттар, Мәскәүҙәге яҡташлыҡ ойошмалары ағзалары һәм сәнғәт һөйөүселәр ҡатнашты.
Раушания Бәҙретдинованың күргәҙмәһе Башҡортостанда тыуып үҫкән, хәҙер иһә Мәскәүҙә йәшәгән яҡташтарҙың осрашыуына әүерелде. Кисәгә килгән ҡунаҡтарҙы милли кейемдәге «Аҡ тирмә» башҡорт фольклор ансамбле ағзалары ҡаршы алды. Сарала ҡатнашыу өсөн Башҡортостандың атҡаҙанған артистары — танылған ҡурайсылар Роберт Юлдашев менән Илшат Ишморатов, Мәскәүҙәге «Алтын Ай» ансамбленең йәш башҡарыусылары саҡырылғайны.
Күргәҙмәнең төп ойоштороусыһы булып Башҡортостан Республикаһының Рәсәй Федерацияһы Президенты ҡарамағындағы Тулы хоҡуҡлы вәкиллеге сығыш яһаны.
Рәссамдың Мәскәү Милләттәр йортонда асылған күргәҙмәһе 14 апрелгә тиклем эшләй.


text:
Тиҙҙән Башҡортостанда көндәр һыуытасаҡ
Башгидромет синоптиктары, декабрҙең ҡалған көндәрендә кисәге кеүек ямғырҙар булмаясаҡ, тип хәбәр итә. Кесе йома һәм йома көндәре республикала бер аҙ ҡар яуыуы көтөлә. Уның артынса төньяҡтан Башҡортостанға һалҡын һауа массаһы яҡынлашасаҡ.
— Ял көндәрендә республиканың төньяҡ-көнбайыш райондарында көндәр һыуытасаҡ, — тип һөйләне “Башгидромет” үҙәгенең баш синоптигы Анна Козаева. – Бер аҙ ҡар яуып үтәсәк, ел сығыуы ихтимал.
Ә киләһе аҙна башында Башҡортостандың ҡалған райондары халҡы ҡыш һулышын тоясаҡ. Республикала һауа торошо үҙгәреүсән буласаҡ. Төньяҡ-көнсығышта төнгө сәғәттәрҙә термометр бағаналары 18-23 градус һыуыҡ күрһәтәсәк. Айырым райондарҙа елдең секундына 9-14 метрға тиклем көсәйеүе ихтимал.


text:
Фото:
Республика башлығы Башҡортостан продукцияһын әүҙем рекламаларға тәҡдим итте
Фото:
Башҡортостан Президенты Рөстәм Хәмитов маҡсатлы рәүештә үҙебеҙҙең республикала етештерелгән продуцияны рекламаларға тәҡдим итте. Уның фекеренсә, магазиндарҙа «Башҡортостанда етештерелгәнде һатып ал!», «Үҙебеҙҙекен һатып ал!» тигән плакаттар булырға тейеш. Был хаҡта республика башлығы популяр «Байрам» сауҙа селтәренең Кушнаренко ауылындағы магазинына ингәндә белдерҙе.
Магазин кәштәләренә ҡуйылған аҙыҡ-түлек продукттарының күбеһе икенсе төбәктәрҙән ҡайтарылған булып сыҡты. Тауыҡ боттары, мәҫәлән, Белгород өлкәһенән, һөт Мәскәүҙән, он Курск һәм Силәбе өлкәләренән килтерелгән. Магазинда Башҡортостанда етештерелгән продукция ла бар, әлбиттә. Былар Бөрө билмәндәре, Шишмәнең көнбағыш майы, Өфө икмәге һәм колбасаһы. Әммә урында, Кушнаренкола етештерелгән тауарҙар күрһәтелмәгән. Рөстәм Хәмитов магазинда яңы тотолған балыҡты ла тапманы.
Башҡортостан Президенты, республика райондарының магазиндарында урындағы продукцияны һатыу өсөн көрәшергә кәрәк, тип билдәләне.


text:
Февралдә Базелдә Рәсәй һәм Швейцария сәнәғәтселәренең форумы үтәсәк
15-16 февралдә Базель ҡалаһында (Швейцария) Рәсәй һәм Швейцария сәнәғәтселәренең 1-се форумы үткәрелә. Сара Базелдең «Хилтон» отелендә үтәсәк.
Форумда Рәсәй төбәктәре һәм төрлө сәнәғәт тармаҡтары вәкилдәре ҡатнашасаҡ, тип планлаштырыла. Машиналар эшләү, алдынғы технологиялар, инновациялар өлкәһендә Рәсәй-Швейцария хеҙмәттәшлеге перспективалары, энергия һөҙөмтәлелеге һәм башҡа мәсьәләләр тикшереләсәк, тип хәбәр итә Башҡортостан Республикаһының Сәнәғәт һәм инновация сәйәсәте министрлығы матбуғат хеҙмәте.


text:
Йыл башынан алып Башҡортостанда 1,6 миллион тоннанан ашыу һөт етештерелгән
2012 йыл башынан Башҡортостанда 1,6 миллион тоннанан ашыу һөт етештерелгән.
Был ваҡыт эсендә һәр һыйырҙан уртаса 3617 килограмм һөт һауып алынған. Үткән йыл менән сағыштырмаса, был 296 килограмға күберәк, тип билдәләнеләр БР Ауыл хужалығы министрлығының матбуғат хеҙмәтенән.
Республиканың туғыҙ районы әлеге ваҡытта һауым буйынса дүрт меңлек сикте уҙған. Саҡмағош районы хужалыҡтары иһә биш меңлек сикте үткән.
Иң күп һөттө йыл башынан алып Саҡмағош, Стәрлетамаҡ, Илеш, Дүртөйлө һәм Ауырғазы райондарының ауыл хужалығы предприятиелары һауып алған һәм һатҡан. Уларҙың һәр береһендә 25-39 мең тонна һөт етештерелгән, 19-39 мең тонна һөт һатылған.
Дөйөм алғанда республикала 2012 йыл башынан 646 мең тонна һөт һатылған.


text:
Белоретта табип ғаиләләре яңы фатирҙарҙан асҡыстар алды
Республика көнө Белоретта йәшәгән ике ғаилә өсөн икеләтә байрамға әүерелде – көн элгәре табиптар ғаиләләре яңы муниципаль фатирҙарҙан асҡыстар алды. Бындай мөмкинлек Белорет ҡалаһында балалар поликлиникаһы төҙөлгәндән һуң килеп тыуҙы. Уның филиалдарының береһе торлаҡ йорттоң беренсе ҡатында урынлашҡан ине. Филиалды яңы ҙур бинаға күсергәндән һуң, был бүлмәләрҙе фатир булараҡ файҙаланыу мөмкинлеге тыуҙы. Урындағы бюджет средстволары иҫәбенә бүлмәләр тулыһынса реконструкцияланды, һөҙөмтәлә ике бүлмәле ике фатир барлыҡҡа килде. Уларҙың асҡыстары Әфләтүновтар һәм Вәлиевтар ғаиләһенә тапшырылды.
Әфләтүновтарҙың ғаилә башлығы Руслан — Белорет үҙәк район дауаханаһында табип-педиатр, уның ҡатыны Ирина Белорет бала табыу йортонда табип булып эшләй. Улар ике бала тәрбиәләй.
Максим һәм Елена Вәлиевтар шулай уҡ табиптар. Улар Прохор исемле ул тәрбиәләй. Ғаилә 2010 йылда Яңауылдан күсеп килгән.
Район хакимиәтенең мәғлүмәт-аналитика бүлеге баш белгесе Ольга Колесникова хәбәр итеүенсә, районда һаулыҡ һаҡлау өлкәһен яңыртыу һәм табиптрҙы эш урындарында нығытыу республика программаларын тормошҡа ашырыу сиктәрендә һуңғы дүрт йыл эсендә Белоретта ун биш табип ғаләһенә торлаҡ бүленгән.


text:
Башҡортостанда мотоциклсылар юл-патруль хеҙмәтенең иғтибар үҙәгендә буласаҡ Фото: Башҡортостан буйынса ЮХХДИ
Башҡортостанда мотоциклсылар юл-патруль хеҙмәтенең иғтибар үҙәгендә буласаҡ
Башҡортостанда мотоциклсылар юл-патруль хеҙмәтенең иғтибар үҙәгендә буласаҡ Фото: Башҡортостан буйынса ЮХХДИ
ӨФӨ, 2016 йыл, 16 май. /«Башинформ» мәғлүмәт агентлығы, Артур Басиров/.
Бөгөн, 16 майҙа, Башҡортостанда «Мотоцикл» иҫкәртеү операцияһы башланды. Был хаҡта республиканың баш дәүләт автоинспекторы Динар Ғилметдинов үҙенең блогында хәбәр итте.
«Мотоцикл» операцияһы миҙгел тамамланғанға тиклем дауам итә. Беҙ әленән-әле ошо транспортҡа ҡарата эште көсәйтәсәкбеҙ. Шуға күрә уның техник торошон даими тикшереп торорға кәрәк», — тип яҙа Динар Ғилметдинов.
Шуны билдәләп үтергә кәрәк: дөйөм талаптарға яуап бирмәгән транспорт махсус туҡталҡаға ҡуйыласаҡ.


text:
Профсоюз ҡоролошо мәсьәләләрен тикшерҙеләр
Бөгөн Өфөлә профсоюз ҡоролошо мәсьәләләре буйынса семинар үтте. БР Профсоюздар федерацияһы матбуғат үҙәгенән хәбәр итеүҙәренсә, унда төрлө тармаҡтарҙың республика профсоюз комитеттары вәкилдәре, шулай уҡ йәш профактивистар әүҙем ҡатнашты. Семинар эшен ойоштороу өсөн Свердловск өлкәһе Профсоюздар федерацияһының профсоюз хәрәкәтен үҫтереү департаменты етәксеһе Василий Деркач саҡырылды.
Семинарҙың төп темаһы булып предприятиела тәүге профсоюз ойошмаһын төҙөү торҙо. Йыйылыусылар профсоюз хәрәкәте моделдәре үҙенсәлектәре, уларҙың ыңғай һәм кире яҡтары менән танышты, шулай уҡ тренингтарҙа ҡатнаша алды.


text:
Ғафури районында Әбйәлил ишандың юбилейы билдәләнде
Ғафури районының Сәйетбаба ауылында арҙаҡлы ауылдаштарының, мәғрифәтсе, дин әһеле һәм йәмәғәт эшмәкәре Әбйәлил ишандың (Ғәбделйәлил Ҡанһөйәр улы Ҡылысарсланов, 1766 — 1831) 245 йыллығы билдәләнде. Тантаналы саралар Ҡорбан ғәйете сиктәрендә үтте.
Күренекле мосолман мәғрифәтсеһенең юбилейы айҡанлы ғилми-ғәмәли конференция үткәрелде, унан һуң ишандың зыяратына ҡәбер ташы ҡуйылды һәм аҡһаҡал рухына бағышлап аяттар уҡылды.
Тантаналарҙа яҙыусы Лира Яҡшыбаева, Өфө дәүләт сәнғәт академияһы проректоры Азат Фәйзуллин, мосолмандарҙың Үҙәк диниә назаратынан, Өфө һәм Красноусол мәсеттәренән вәкилдәр ҡатнашты.


text:
Өфөлә «йылы түбәләр» системаһы индерелде Фото: Өфө хакимиәтенең матбуғат хеҙмәте
Өфөлә «йылы түбәләр» системаһы индерелде
Өфөлә «йылы түбәләр» системаһы индерелде Фото: Өфө хакимиәтенең матбуғат хеҙмәте
ӨФӨ, 2016 йыл, 8 февраль. /«Башинформ» мәғлүмәт агентлығы, Ксения Калинина/.
Өфөлә «йылы иҙәндәр»гә оҡшаш «йылы түбәләр» системаһы индерелде. Ҡала хакимиәтенең матбуғат хеҙмәтендә хәбәр итеүҙәренсә, был системаның төп элементы — үҙенән-үҙе көйләнеүсе йылытыу кабелдәре. Улар түбәнең аҫҡы өлөшөнә, һыулыҡҡа, улаҡҡа урынлаштырыла һәм боҙҙо иретә, шәре барлыҡҡа килеүгә юл ҡуймай. Автоматик рәүештә яйлаусы система температура күрһәткестәренә көйләнгән.
Мәскәүҙә ошондай заманса системалар уңышлы ҡулланыла. Улар Ҡазан, Курск, Ярославль вокзалдары, Ҙур театр һәм мэрия ҡыйыҡтарына ҡуйылған.


text:
Билдәле журналист Ризван Хажиев вафат булды
Республика журналистикаһы ҙур юғалтыу кисерҙе – 74-се йәшендә иҫ киткес публицист, журналист, яҙыусы, йәмәғәт эшмәкәре Ризван Закирхан улы Хажиев вафат булды.
Ризван Хажиев 1939 йылдың 30 сентябрндә Мәсетле районының Һөләймән ауылында тыуған. Ләмәҙтамаҡ урта мәктәбен һәм Силәбе өлкәһенең 31-се Бакал һөнәрселек училищеһын тамамлағандан һуң паровоз машинисы ярҙамсыһы булып эшләй. 1960-1963 йылдарҙа Совет Армияһы сафында хеҙмәт итә.
1963 йылдың октябренән алып 1964 йылдың авгусына тиклем Мәсетле районының «Коммунист» гәзитендә әҙәби хеҙмәткәр булып эшләй. 1969 йылда Башҡорт дәүләт университетының филология факультетын ҡыҙыл диплом менән тамамлай. Унда ул комсомол комитетының икенсе сәркәтибе һәм юғары уҡыу йорто студенттарының хеҙмәт семестры штабы начальнигы була.
1969-1974 йылдарҙа Мәләкәҫ һигеҙ йыллыҡ мәктәбе директоры, Мәсетле район Советы башҡарма комитетының мәҙәниәт бүлеге мөдире, «Коммунист» гәзите мөхәррире урынбаҫары вазифаларын башҡара. 1947 йылдан алып 1981 йылға тиклем – «Совет Башкортостаны» республика гәзитенең Учалы һәм Төньяҡ-көнсығыш кустары буйынса үҙ хәбәрсеһе булып эшләй. 1981 йылда Ризван Хажиев «Совет Башкортостаны» гәзите редакцияһының партия тормошо бүлеге мөдире итеп тәғәйенләнә, 1987 йылдың декабрендә Башҡортостан Журналистар союзы идараһына яуаплы сәркәтип итеп һайлана, ә 1990-1996 йылдарҙа Башҡортостан Республикаһы Журналистар союзы рәйесе булып эшләй. Башҡорт дәүләт университетында башҡорт филологияһы һәм журналистика факультетының деканы урынбаҫары һәм журналистика кафедраһы уҡытыусыһы булып бер йыл ярым эшләгәндән һуң, 1997 йылдың октябрендә «Ватандаш» журналы редакцияһына баш мөхәррир урынбаҫары вазифаһына эшкә саҡыралар һәм ул унда 2001 йылға тиклем, пенсияға сыҡҡансы, эшләй.
Ризван Хажиев 1969 йылдан СССР Журналистар союзы ағзаһы, 1990 йылдан Башҡортостан Яҙыусылар союзы ағзаһы, 1991 йылдан Рәсәй Яҙыусылар союзы ағзаһы була. Ул филология фәндәре кандидаты, Башҡортостан Республикаһының атҡаҙанған мәҙәниәт хеҙмәткәре, Шәһит Хоҙайбирҙин исемендәге республика премияһы лауреаты, Мәсетле районының Рәшит Әхтәри исемендәге премия лауреаты, «Совет Башҡортостаны», «Ҡыҙыл Таң», «Йәшлек» гәзиттәренең, «Ватандаш» журналының премиялары лауреаты була, БР Почет грамотаһы менән бүләкләнә, Мәсетле районы Һөләймән ауылының почетлы гражданы, 1990-1995 йылдарҙа Башҡортостан Республикаһы Юғары Советы халыҡ депутаты итеп һайлана.
Ризван Хажиев БР Журналистар союзында рәйес булып эшләгән йылдарҙа Журналистар союзы Уставы, Журналистың һөнәри этикаһы кодексы ҡабул ителә, Шәһит Хоҙайбирҙин исемендәге Журналистар Союзының йыл һайын бирелә торған премияһы булдырыла, аҙаҡтан Хөкүмәт премияһы булып китә. БР халыҡ депутаты булараҡ, мәҙәниәт, фән, мәғариф, киң мәғлүмәт саралары өлкәләрендә Закондар һәм Кодекстар сығарғанда әүҙем ҡатнаша.
Ризван Хажиев үҙен үткер, үҙенсәлекле ҡаурый оҫтаһы – иҫ киткес журналист, етди прозаик, әүҙем парламентарий, һәләтле йәмәғәт эшмәкәре итеп күрһәтә алды. Яҙыусы һәм публицист булараҡ, ул хәҙерге заман башҡорт әҙәбиәтенең ижади проблемалары, башҡорт халҡының мәҙәни мираҫын һаҡлау мәсьәләләре, тарихи шәхестәрҙең тормошо, хәҙерге осор һәм рухи үҫештең иң көнүҙәк мәсьәләләре менән ҡыҙыҡһынды.
Ризван Хажиев – бөгөнгө тормошобоҙҙоң иң көнүҙәк темаларына ҡағылышлы бик күп очерктар, очерк-портреттар, хәтерҙә ҡалырлыҡ репортаждар авторы – «Тауҙағы имән кеүек»,«Иңбаштарҙа ил ҡеүәте», «Баҫыуҙар өҫтөндә йондоҙҙар», «Одер өҫтөндәге яҡтылыҡ» һәм башҡалар. Уның һәр бер публицистик әҫәре йәмәғәт тормошоноң мөһим ваҡиғаһына әйләнә, уның тураһында һөйләйҙәр, бәхәсләшәләр, фекерҙәрен әйтәләр. Ҡайһы бер очерктары өҫтәмә тикшеренеүҙәрҙән һуң уҡыусыһына китап булып ҡайта. Уның төрлө йылдарҙа «Бейек Татр бөркөтө» (1981 йылда), «Әгәр мин янмаһам» (1988 йылда), «Хәүефле Афғанстан тауҙары» (1989 йылда) документаль повестары нәшер ителә. Ризван Хажиевтың үткән быуаттың 90-сы йылдарында нәшер ителгән «Журналист оҫталығы дәрестәре» һәм «Журналист булып ҡалам» китаптары һәр журналистың өҫтәл китаптарына әйләнә.
Ғалим-филолог булараҡ, күп йылдар дауамындағы өйрәнеүҙәр һөҙөмтәһе булып Ризван Хажиевтың ғилми нигеҙләнгән, тәрән һәм ҡыҙыҡлы күҙәтеүҙәргә бай башҡорт публицистикаһының үҫеш тарихы тураһында мәҡәләләре – «Юлтый — публицист», «Хаттарҙа публицистика », «Башҡорт әҙәбиәтендә мемуарҙар», «Жанр үҫешендә йүнәлештәр».
Ул бер ҡасан да тыуған Мәсетле районы менән бәйләнешен өҙмәй. Һуңғы йылдарҙа ул тағы ла арта бара, сөнки Ризван Хажиев бәләкәй ватанында үҙен Мәсетле еренең ҙур патриоты итеп тоя, эшләй һәм йәшәй. Тик һуңғы йылдарҙа ғына уның яңы китаптары: «Кем һин, Сабир Ваһапов?», «Шундай ер бар — Мәсетле ере», «Башҡортостан Республикаһының Мәсетле районы»ның ҡыҫҡа энциклопедияһы донъя күрә.
Иҫ киткес журналист һәм яҡшы кеше – Ризван Закирхан улы Хажиев тураһында яҡты иҫтәлек беҙҙең йөрәктәрҙә мәңге һаҡланыр.


text:
Башҡортостандың Шаран районында Ветерандар йорто эшләй башланы
Башҡортостандың Шаран районы хакимиәте ҡарары менән район үҙәгендәге бушаған биналарҙың береһе Ветерандар советына бирелгән. Әлеге ваҡытта бер нисә предприятие һәм ойошмаларҙың көсө менән бында ремонт эштәре алып барыла.
— Бинала йылылыҡ, электр уты бар, — ти райондың Ветерандар советы рәйесе Замир Әхмәҙуллин, — косметик ремонт үткәргәс, яңыса эшләй башлаясаҡбыҙ.
Был йәмәғәт ойошмаһы активының планы буйынса бында ветерандар өсөн ҡыҙыҡһыныуҙары буйынса төрлө түңәрәктәр ойоштороласаҡ, ололар осраша, аралаша, файҙалы эштәр менән шөғөлләнә аласаҡ. Ололарҙың һорауҙары буйынса, пенсионерҙарҙы компьютер менән эшләүгә өйрәтеү өсөн Шаран ауылындағы ике мәктәптең һәм һөнәри белем биреү училищеһының аҡыллы машиналары эшкә йәлеп ителәсәк. Бынан тыш, ветерандар хәрәкәтле спорт төрҙәре менән хәҙер йыл әйләнәһенә әүҙем шөғөлләнә аласаҡ.


text:
«Селигер-2011» Бөтөн Рәсәй форумы заявкалар ҡабул итә башланы
«Селигер-2011» форумына барасаҡ кешеләрҙе теркәү башланды. Быйыл етенсе тапҡырына илдең талантлы йәштәре Тверь өлкәһендәге күл буйына йыйыласаҡ. Дөрөҫ, унда эләгеү өсөн заявка тултырырға, тейешле заданиеларҙы үтәргә һәм рейтингтан үтергә кәрәк. Традицион рәүештә, программала фәнни конференциялар, «түңәрәк өҫтәлдәр», күргәҙмәләр, фестивалдәр, акциялар, йәрминкәләр, ярыштар, билдәле кешеләр менән осрашыуҙар, Рәсәй үҫеше буйынса белем биреү программаларын һәм проекттарын презентациялау. Бөтәһе туғыҙ тематик смена ойоштороласаҡ, уларҙың өсәүһе – яңы. Былар — спорт йүнәлешендәге «Минең арттан йүгер», торлаҡ-коммуналь хужалыҡ мәсьәләләренә арналған «Бөтә йорттар» һәм Рәсәйҙә йәшәргә теләгән һәм үҙе тирәләй күргән бөтөн проблемаларҙы хәл итергә йыйынған йәштәрҙе берләштереүсе «Сәйәсәт» федераль проекты.
«Селигер-2011» 22 июндә башлана һәм 2 августа тамамланасаҡ.
Башҡортостандың Йәштәр сәйәсәте һәм спорт министрлығы республика йәштәрен әүҙемлеккә саҡыра. Ведомствоның йәштәр ойошмалары менән эшләү бүлеге начальнигы Энже Ғәниеваның һүҙҙәренә ҡарағанда, «Селигер» – ул үҙ программаң, проектың йәки идеяң менән ҡыҙыҡһынған структураларҙы таныштырыу мөмкинлеге.
— Был инвестицияларға, гранттарға, ҙур шәхси компаниялар һәм дәүләт корпорациялары фондтарына, дәүләт программаларына тура юл, — тип иҫәпләй ул.
Форумдың башҡа йүнәлештәре тураһында мәғлүмәт «Селигер-2011» рәсми сайтында урынлаштырылған: http://www.forumseliger.ru/. Ойоштороу комитеты контакттары: info@forumseliger.ru.


text:
Башҡортостан ауыл хужалығына ярҙамды арттыра барасаҡ
Башҡортостанда ауыл хужалығына ярҙам арттырыласаҡ. Был хаҡта БР Дәүләт Йыйылышы – Ҡоролтайҙың сираттағы ултырышында сығыш яһағанда республика Президенты Рөстәм Хәмитов белдерҙе.
— Әле ауыл халҡы яғыулыҡ, ашламалар менән тәьмин ителгән, техниканы әүҙем һатып ала, — тине ул. — Башҡортостан Республикаһы Хөкүмәте ауыл хужалығына әүҙем ярҙам итә. Һәм беҙ был ярҙамды арттыра барасаҡбыҙ. Сөнки беҙҙең өсөн ауыл хужалығы төп өҫтөнлөктәрҙең береһе.
Рөстәм Хәмитов «Салауат Юлаев»тың чемпионлығы кеүек Башҡортостан халҡы өсөн ҡыуаныслы ваҡиға тураһында ла телгә алды.
— Был да бөтөн республикабыҙҙың ҡаҙанышы,— тине ул. — Сөнки барыбыҙ ҙа был команданы яратабыҙ, уға уңыштар теләйбеҙ. Рухи яҡтан да, матди йәһәттән дә ярҙам итәбеҙ. Һәм беҙҙең чемпион флагманыбыҙға ярҙам буйынса эштәр дауам ителәсәк, тип уйлайым. Республикабыҙҙың бындай кимәлдәге командаһы мотлаҡ булырға тейеш. Һәм киләсәктә лә чемпиондарыбыҙ булһын өсөн беҙ барыһын да эшләйәсәкбеҙ.
Башҡортостан Президенты һалым керемдәренең төбәктә планлаштырылған күрһәткестәрҙән 15 – 16 процентҡа артығыраҡ булыуын да билдәләп үтте һәм республика бюджетының тулыһынса үтәләсәгенә ышаныс белдерҙе.
Һүҙен тамамлап, Рөстәм Хәмитов депутаттар иғтибарын республикалағы власть һәм йәмғиәттең үҙ-ара мөнәсәбәттәрендәге ыңғай йүнәлешкә йәлеп итте:
— Социаль-сәйәси хәлдәр ҙә арыу беҙҙә. Халыҡ власҡа ышана. Кешеләр власҡа йөҙө менән борола. Беҙ ҙә шулай эшләйбеҙ. Беҙ кешеләр өсөн эшләйбеҙ, уларға йәшәүе әҙ генә еңелерәк булһын өсөн. Көндәлек тырышлыҡ ахырҙа үҙенең һөҙөмтәһен бирәсәк.


text:
Әмир Абдразаҡов йәшәгән йортта мемориаль таҡтаташ асылды
Билдәле башҡорт актеры, режиссер Әмир Абдразаҡов Башҡорт дәүләт академия драма театрындағы сағыу ролдәре, режиссер булараҡ телевидениела төшөргән фильмдары менән халыҡҡа яҡшы таныш.
Был көндәрҙә кешеләр генә түгел, техника ла туңа. Сорғот-Сибай рейсындағы автобус Төмән федераль трассаһында туҡтап ҡала. Яғыулыҡ ҡуйырыу сәбәпле Башҡортостанға ҡайтып килгән 28 юлсы һәм автобустың ике водителе юлдарын дауам итә алмай.
Уларға Төмән автоинспекцияһы ярҙамға килә. Пассажирҙарҙы автобустар табып вокзалға оҙаталар, водителдәргә техник ярҙам ебәрелә.


text:
Башҡортостан өлөшөнә Рәсәй халҡының 2,85 проценты тура килә
Федераль дәүләт статистикаһы хеҙмәте 2010 йылғы Бөтә
Рәсәй халыҡ иҫәбен алыуға йомғаҡ яһаны. Федераль дәүләт статистикаһы хеҙмәтенең БР буйынса территориаль органы (Башҡортостанстат) йәмәғәтселек иғтибарына Башҡортостан буйынса йомғаҡтарҙы тәҡдим итте.
Шулай итеп, Бөтә Рәсәй халыҡ иҫәбен алыу мәғлүмәттәренә ярашлы, 2010 йылдың 14 октябренә ҡарата Башҡортостанда 4072292 кешенең даими йәшәүе билдәле.
Бынан тыш, республикала халыҡ иҫәбен алыу барышында Рәсәй Федерацияһында ваҡытлыса (бер йылдан кәмерәк) йәшәгән, сит илдә теркәлгән 1942 кеше иҫәпкә алынған.
Халыҡ иҫәбе буйынса Башҡортостан Республикаһы Волга буйы федераль округында – беренсе, ә Рәсәй Федерацияһы субъекттары араһында, Мәскәүҙән (11503,5 мең кеше), Мәскәү өлкәһенән (7095,1 мең кеше), Краснодар крайынан (5226,6 мең кеше), Санкт-Петербургтан (4879,6 мең кеше), Свердловск өлкәһенән (4297,7 мең кеше) һәм Ростов өлкәһенән (4278 мең кеше) ҡала, етенсе урынды биләй. Иң күп халҡы булған тәүге ун төбәк исемлегенә шулай уҡ Татарстан Республикаһы (3786,5 мең кеше), Силәбе (3476,2 мең кеше) һәм Төмән өлкәләре (3395,8 мең кеше) ингән.
Башҡортостан өлөшөнә ил халҡының 2,85 проценты һәм Волга буйы федераль округы халҡының 13,62 проценты тура килә.
2002 йылдағы халыҡ иҫәбен алыу менән сағыштырғанда халыҡ һаны 32 мең кешегә кәмегән (0,8 процентҡа). 2002 һәм 2010 йылдарҙағы халыҡ иҫәбен алыу араһында, 1989 йылдың ғинуарынан 2002 йылдың октябренә тиклем, республика халҡы 161,2 мең кешегә, йәғни 4,1 процентҡа артҡан. Дөйөм алғанда Рәсәй Федерацияһында үткән йәниҫәптәр араһында халыҡ иҫәбе кәмегән: 1989 -2002 йылдарҙа 1,85 млн. кешегә (1,3 процентҡа); 2002 йылдан 2010 йылға тиклем – 2,3 млн. кешегә (1,6 процентҡа).
Һуңғы йәниҫәптәр араһындағы осорҙа Рәсәйҙең 63 субъектында кешеләрҙең кәмеүе күҙәтелә, ни бары 20 субъектта ғына даими йәшәүсе халыҡ иҫәбе артҡан. Белешмә өсөн: 1989 йылдан 2002 йылға тиклемге осорҙа Рәсәй Федерацияһының 66 субъектында халыҡ иҫәбе кәмегән, 23 субъектта иһә артҡан. Башҡортостан республикаһы һуңғылар иҫәбендә.
Дөйөм алғанда Рәсәйҙә миграция артыуы фонында халыҡ иҫәбенең тәбиғи кәмеүе теркәлгән (үлеүселәр тыуғандар иҫәбенән күберәк).
Башҡортостан буйынса йәниҫәптәр араһында тәбиғи кәмеүҙең 50 меңгә етеүе билдәле. Юғалтыуҙар миграцияның артыуы арҡаһында бер аҙ йомшара төшә. Республикала 1993-2008 йылдарҙа халыҡтың тәбиғи кәмеүе күҙәтелһә, 2009-2010 йылдарҙа төбәктә тәбиғи артыу теркәлгән. Республикаға даими йәшәү өсөн күсеп килгән мигранттар бынан күсеп китеүселәрҙән һәр ваҡыт күберәк булып ҡала.


text:
24 ғинуар
24 ғинуар — григориан стиле буйынса йылдың 24-се көнө. Йыл аҙағына тиклем 342 көн ҡала (кәбисә йылында 343).
Йөкмәткеһе
Байрамдар[үҙгәртергә | вики-тексты үҙгәртергә]
- Кипр Республикаһы — Изге Неофит көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Был көндө үлгәндәр[үҙгәртергә | вики-тексты үҙгәртергә]
- 1943 — Майский Сәхиб Нурлығаян улы, граждандар, совет-фин һәм Бөйөк Ватан һуғыштарында ҡатнашыусы, Советтар Союзы Геройы (1940).
- 1999 — Суфиянов Суфый Хажи улы, Бөйөк Ватан һуғышында ҡатнашыусы, Советтар Союзы Геройы (1945).


text:
Өфөнөң «Ихлас» мәсете ҡарамағында фарсы кухняһы рестораны асыласаҡ
Өфөнөң «Ихлас» мәсете ҡарамағында фарсы кухняһы рестораны асыласаҡ, тип хәбәр итте Башҡортостанда хәләл индустрияһын үҫтереүгә арналған түңәрәк өҫтәл барышында әлеге мәсет имамы Мөхәммәт Ғәлләмов.
— Бының өсөн Ирандан белгестәрҙе һәм бизнесмендарҙы саҡырҙыҡ, — тине Мөхәммәт хәҙрәт. – Оҫталар залды тейешле стилдә биҙәйәсәк, ә тәжрибәле ашнаҡсылар хәләл нормаларына тап килтереп фарсы кухняһы ризыҡтарын әҙерләйәсәк. Бында Ирандың билдәле тәмле-татлы ризыҡтарынан да ауыҙ итеп буласаҡ.
Уның һүҙҙәренсә, ноябрь аҙағында Иран Ислам республикаһынан беренсе белгестәр киләсәк. Буласаҡ ресторан бинаһы мәсеттән һул яҡта төҙөлгән дә инде. Әлеге ваҡытта эске һәм тышҡы биҙәү эштәре алып барыла. Буласаҡ ресторанға исем дә уйлап табылған — «Ирани».


text:
Өфөлә йәйге оло байрамдарға әҙерләнәләр
Өфөлә тулы ҡеүәтенә дүрт йәйге байрамға әҙерлек бара. Июндә республиканың баш ҡалаһында бер арала Рәсәй көнө, Өфө ҡалаһы көнө, Салауат Юлаев көндәре һәм III Бөтә донъя башҡорттары ҡоролтайы үтәсәк.
Әлеге ваҡытта ҡалала байрам сараларын үткәреү менән шөғөлләнәсәк эш төркөмдәре һәм ойоштороу комитеты составы раҫланған. Ҡаланың район хакимиәттәре башлыҡтары һәм Өфө предприятиелары етәкселәре әле үк тантаналы, мәҙәни, спорт һәм шәфҡәтлелек саралары әҙерлеген алып бара. Шулай уҡ оло байрамдар алдынан социаль һәм производство объекттарын сафҡа индерергә йыйыналар, урамдар, майҙандар, скверҙарҙы төҙөкләндереү буйынса эштәр башҡарыла.
Быларҙан тыш, ҡалала бина һәм йәмәғәт транспортын Рәсәй Федерацияһы һәм Башҡортостан Республикаһы дәүләт символикалары менән тематик биҙәү буйынса ҙур эштәр үткәреләсәк.
Рәсәй, Башҡортостан һәм Өфөнөң ижтимағи-сәйәси, социаль-иҡтисади ҡаҙаныштары, милләт-ара татыулыҡ, милли-мәҙәни үҙәктәргә һәм йәмәғәт ойошмаларына ярҙам, беҙҙең республикала тел сәйәсәтен ғәмәлгә ашырыу хаҡындағы әллә күпме тапшырыуҙар һәм киң мәғлүмәт сараларындағы баҫмалар йәйге байрамдарға арналасаҡ.


text:
«Башҡортостан сифаты» билдәһе иң яҡшы продукцияға һәм хеҙмәткә биреләсәк
Башҡортостанда быйыл «Башҡортостан сифаты» билдәһе» программаһы сығарыласаҡ. Башҡортостан Сауҙа Ассоциацияһы проект инициаторы булып сығыш яһай. Был хаҡта Башҡортостан Сауҙа Ассоциацияһы идараһы һәм БР Сауҙа-сәнәғәт палатаһының сауҙа буйынса комитеты ултырышында белдерелде.
Программаның төп маҡсаттары — продукция һәм хеҙмәтләндереүҙәр сифатының дөйөм кимәлен яҡшыртыу, Башҡортостан Республикаһының ҡулланыусылар баҙарын юғары сифатлы продукция һәм хеҙмәттәр менән тәьмин итеү, эшҡыуарҙарҙы продукция һәм хеҙмәттәрҙең юғары сифатына өлгәшеүгә, уларҙың йәмәғәт танылыуы яулауына һәм ҡулланыусыларҙың ышанысын нығытыуға дәртләндереү. Бынан тыш, проектты ойоштороусылар, был программаны ғәмәлгә индереү Башҡортостан предприятиелары продукцияһының һәм хеҙмәттәренең конкуренцияға һәләтлелеген күтәреүгә, етештерелгән тауарҙарға һәм күрһәтелгән хеҙмәттәргә ижтимағи мөһим талаптар формалаштырыуға булышлыҡ итәсәк, тип иҫәпләй. Элекке йылдарҙа илебеҙҙә ватаныбыҙҙың иң яҡшы тауарҙарына Сифат билдәһе бирелә һәм улар халыҡтың ышанысы менән файҙалана ине бит.
Башҡортостан Сауҙа Ассоциацияһы рәйесе Илдар Ғарифуллин әйтеүенсә, хәҙер яраштырыу процесы бара, йәйгә «Башҡортостан сифаты» билдәһе» программаһы ғәмәлгә индерелергә тейеш.


text:
Профсоюз кадрҙарының квалификацияһын күтәреү институтында хеҙмәтте һаҡлау кабинеты эшләй
Өфөнөң Профсоюз кадрҙарының квалификацияһын күтәреү институтында хеҙмәтте һаҡлау кабинеты эшләй башланы. Унда профсоюз кадрҙары, етәкселәр, ойошмаларҙың хеҙмәтте һаҡлау һәм производствола хәүефһеҙлек сараларын пропагандалау өлкәһендәге белгестәре уҡыу үтәсәк, тип планлаштырыла.
30 кешегә иҫәпләнгән кабинетта һөҙөмтәле уҡытыу өсөн бөтә шарттар булдырылған, «ТехноАвиа» стенды булдырылып, унда индивидуаль һаҡланыу саралы өлгөләре һәм методик әсбаптар урынлаштырылған.
Планда — эш урындарын аттестациялау буйынса бойондороҡһоҙ лаборатория булдырыу, күсмә семинарҙар, онлайн режимында дәрестәр ойоштороу, тип хәбәр итә БР Профсоюздар федерацияһы матбуғат хеҙмәте.


text:
2015 йылда республика федераль ҡаҙнанан «Һин — эшҡыуар» программаһын ғәмәлгә ашырыуға 9,5 миллион һум алды
ӨФӨ, 2015 йыл, 22 сентябрь. /«Башинформ» мәғлүмәт агентлығы, Эльмира Сабирова/.
2015 йылда Башҡортостан федераль ҡаҙнанан «Һин — эшҡыуар» программаһын ғәмәлгә ашырыуға 9,5 миллион һум алды, республика властары 500 мең бүләсәк, тип хәбәр иттеләр «Башинформ» агентлығына төбәк Йәштәр сәйәсәте һәм спорт министрлығының матбуғат хеҙмәтендә.
«Һин — эшҡыуар» федераль программаһы йәштәрҙе эшҡыуарлыҡ эшмәкәрлегенә ылыҡтыра һәм уларға үҙ эшен асырға ярҙам итә.
Программаның төбәк операторы Александр Рудаков һүҙҙәренсә, был башланғыс республикала 2011 йылдан тормошҡа ашырыла. 2013 йылда «Һин — эшҡыуар» федераль проектында ҡатнашыуға 4000 йәш кеше йәлеп ителгән. Уларҙың 1050-һе проектта ҡатнашыусыларҙың үҙ эшен булдырыуға йүнәлтелгән эшҡыуарлыҡ нигеҙҙәре буйынса уҡып сыҡҡан. 65 бәләкәй эшҡыуарлыҡ субъекты булдырылған.
Эшҡыуарҙар үҙ эшен асыу өсөн йәш эшҡыуарлыҡ субъекттарына субсидия формаһында грант алыу конкурсында ҡатнаша ала.
«Киләсәктә Өфөлә, Стәрлетамаҡта, Нефтекамала, Сибайҙа һәм Октябрьскийҙа мәғлүмәти конференциялар ойошторорға теләйбеҙ. «Һин — эшҡыуар» йәштәр форумы, шулай уҡ «Рәсәйҙең йәш эшҡыуары» конкурсының төбәк этабы программаның йомғаҡлау сараһы буласаҡ», — тип билдәләне Александр Рудаков.


text:
Өфөлә тәүге тапҡыр «ТЭФИ-төбәк» телевизион конкурсы еңеүселәре иғлан ителә
ӨФӨ, 2016 йыл, 13 сентябрь. /«Башинформ» мәғлүмәт агентлығы, Ләйлә Аралбаева/.
«ТЭФИ-төбәк» Бөтә Рәсәй телевизион конкурсы еңеүселәре Өфөлә иғлан ителә. Абруйлы телеконкурстың финал этабы Башҡортостанда тәүгә уҙғарыла. Ойоштороусыһы — Бөтә Рәсәй дәүләт телерадиокомпанияһы филиалы — «Башҡортостан» телерадиокомпанияһы. Финалды Өфөлә уҙғарыуҙы республика Башлығы Рөстәм Хәмитов хупланы.
Баш ҡалаға 83 төбәктән журналистар килеүе көтөлә. Был юлы конкурсҡа 167 телекомпаниянан 500-ҙән ашыу эш ҡабул ителгән. Шуларҙың 300-ҙән ашыуы — «Мәғариф һәм күңел асыу тапшырыуҙары», 211-е — «Мәғлүмәт тапшырыуҙары» номинацияһында. Иң әүҙем ҡатнашыусылар — Омск һәм Өфө ҡалаларынан. Еңеүселәргә 21 награда тапшырыла. Статуэтканың авторы — скульптор Эрнст Неизвестный. Бүләкләү тантанаһына Өфөгә кинорежиссер Андрей Кончаловский һәм шағир Андрей Дементьев саҡырылған.
Быйыл «Башҡортостан» ДТРК-һы конкурсҡа бик күп эштәр ебәргән. «ТЭФИ-төбәк» наградаһына дәғүә итеүселәр араһында «Мәҙәниәт» каналы командаһы ла бар.
«ТЭФИ-төбәк» Бөтә Рәсәй телевизион конкурсы ойошторолоуға 15 йыл тулды. Ғәҙәттәгесә, сараларҙа урындағы власть органдары, федераль каналдарҙың вәкилдәре — Рәсәй телевидениеһы академияһы ағзалары, топ-менеджерҙар, алып барыусылар әүҙем ҡатнаша. Конкурста ҡатнашыусылар һәм ҡунаҡтар өсөн тренингтар, семинарҙар, түңәрәк өҫтәлдәр, презентациялар, мәҙәни-күңел асыу программалары ҡаралған.


text:
Өфөлә Владимир Путин Милләт-ара мөнәсәбәттәр буйынса совет ултырышын үткәрәсәк Фото: сайт kremlin.ru
Өфөлә Владимир Путин Милләт-ара мөнәсәбәттәр буйынса совет ултырышын үткәрәсәк
Өфөлә Владимир Путин Милләт-ара мөнәсәбәттәр буйынса совет ултырышын үткәрәсәк Фото: сайт kremlin.ru
22 октябрҙә, Өфөлә Президент ҡарамағындағы Милләт-ара мөнәсәбәттәр буйынса совет ултырышы уҙасаҡ, унда Рәсәй субъекттарында дәүләт милли сәйәсәтен тормошҡа ашырыу төп тема булып торасаҡ.
Ил Президенты Владимир Путин рәйеслегендәге ултырышта ҡатнашыусылар төбәктәрҙә закондар сығарыу базаһын камиллаштырыу, кадрҙар менән тәьмин итеү системаһы, этнологик мониторинг, мигранттарҙың социаль-мәҙәни интеграцияһы һәм яраҡлашыу мәсьәләләрен тикшерәсәктәр.
Совет ултырышында дәүләт власы федераль органдары, дөйөм Рәсәй милли-мәҙәни берекмәләре вәкилдәре, ғилми һәм эскперт йәмғиәттәре етәкселәре ҡатнашасаҡ.
Владимир Путин Рәсәй мосолмандарының дини назараттары мөфтөйҙәре менән осрашып, дәүләт һәм мосолман дини ойошмаларының үҙ-ара килешеп эш итеүенә ҡағылышлы көнүҙәк мәсьәләләр тикшереләсәк.
Бынан тыш, эш сәфәре барышында Президент Рәсәй мосолмандары Үҙәк диниә назаратының барлыҡҡа килеүенә 225 йыл тулыуға арналған тантаналы сарала ҡатнашасаҡ, тип хәбәр ителә дәүләт башлығының рәсми сайтында.


text:
Бөгөн республикала граждандар оборонаһы буйынса күнекмәләр башланды
Бөгөн республикала граждандар оборонаһы буйынса күнекмәләр башланды.
Улар өс көн дауам итәсәк. Бынан тыш, граждандар оборонаһы айлығы сиктәрендә көстәрҙең төрлө ғәҙәттән тыш хәлдәргә, халыҡты һаҡлауға әҙерлеге лә тикшереләсәк. Киң күләмле бындай сара, тәү сиратта, белемде камиллаштырыу, белемде ғәмәлдә ҡулланыу өсөн уҙғарыла. Был көндәрҙә янғын сығыу йәһәтенән ҡурҡыныс объекттарҙың береһендә шартлы янғынды һүндереү өсөн оператив штаб йыйылышы һәм авария-ҡотҡарыу эштәре үткәреү ҙә ҡарала.


text:
Законһыҙ сауҙа алып барыусы сит ил граждандары ҡыуыласаҡ
Үзбәкстандың өс һәм Тажикстандың бер гражданы Рәсәйҙән ҡыуып ҡайтарыласаҡ. Өфөнөң Октябрь район суды Рәсәй Федераль миграция хеҙмәтенең БР буйынса идаралығынан бирелгән административ материалдар нигеҙендә ошондай ҡарар сығарҙы.
Рәсәй Федераль миграция хеҙмәтенең БР буйынса идаралығы матбуғат хеҙмәте хеҙмәткәре Венера Вәлиева хәбәр итеүенсә, сит ил граждандары "2009 йылға Рәсәй Федерацияһы территорияһында ваҡлап һатыу сауҙа һәм спорт өлкәһендә эшмәкәрлек алып барған хужалыҡ итеүсе субъекттар тарафынан файҙаланылған сит ил хеҙмәткәрҙәре өлөшөн билдәләү тураһында" Хөкүмәт ҡарары положениеһын һанға һуҡмаған.
Был документҡа ярашлы, мигранттарға магазиндан ситтә, палаткаларҙа һәм баҙарҙарҙа ваҡлап сауҙа итеү тыйыла. Шуға ҡарамаҫтан, миграция хеҙмәте хеҙмәткәрҙәре үткәргән тикшереү барышында Өфөлә Үҙәк баҙар районында ер аҫты аша сығыу юлында законһыҙ рәүештә йәшелсә һәм емештәр менән һатыу иткән дүрт мигрант тотолған.
Хәҙерге ваҡытта улар административ ҡыуып сығарылырға тейешле сит ил граждандарын ваҡытлыса тотоу үҙәгенә урынлаштырылған.


text:
Башҡортостан «Мәскәү – Екатеринбург» юғары тиҙлекле магистрале төҙөлөшөндә ҡатнашырға уйлай
Башҡортостан етәкселеге «Мәскәү – Екатеринбург» (ВСМ-2) юғары тиҙлекле магистрале төҙөлөшөн тормошҡа ашырыуҙа ҡатнашыу буйынса әүҙем эш алып бара. Был хаҡта 3 августа үткән брифингта БР Хөкүмәтенең Премьер-министр урынбаҫары Сергей Афонин журналистарға хәбәр итте.
— Был мәсьәләлә шулай уҡ Свердлов өлкәһе һәм Татарстан да әүҙем ҡатнаша, — тине вице-премьер. – Башҡортостан Президенты Рөстәм Хәмитов «Рәсәй тимер юлдары» асыҡ акционерҙар йәмғиәте етәксеһе Владимир Якунин менән ВСМ-2 темаһын тикшерҙе һәм уның тарафынан хуплау тапты. Беҙ магистралдең Өфө аша үтеүен теләйбеҙ.
Республика проектта транзит нөктәһе генә булып ҡалмаһын өсөн Башҡортостан етәкселеге әүҙем эш алып барасаҡ, тип белдерҙе Сергей Афонин.
ВСМ-2 байтаҡ ҡалаларҙы үҙ эсенә аласаҡ. Улар иҫәбендә: Өфө, Ҡаҙан, Пермь, Владимир, Түбәнге Новгород, Һамар.
ВСМ-2 магистралендә поезд тиҙлегенең сәғәтенә 400 километрға тиклем булыуы планлаштырыла. Магистраль пассажирҙар ташыу процессына һәм мәсьәләнең иҡтисади өлөшөнә ыңғай үҙгәрештәр индерә аласаҡ.


text:
30 августа йәш гвардиясылар Өфөлә алкоголгә ҡаршы рейд үткәрә
30 августа Волга буйы федераль округының йәш гвардиясылары балиғ булмағандарға алкоголле эсемлектәр һатыу факттарын асыҡлау һәм бындай хоҡуҡ боҙоуҙарҙы туҡтатыу буйынса рейдтар үткәрә. «Берҙәм Рәсәйҙең Йәш Гвардияһы»ның Башҡортостан төбәк бүлексәһе бындай рейдтарҙы бөгөн Өфөлә ойоштора.
— Балиғ булмағандарҙың алкоголле эсемлектәр ҡулланыуы бөгөн көнүҙәк проблема булып тора, — тинеләр «Йәш Гвардия»ның төбә бүлексәһендә. – Намыҫһыҙ эшҡыуарҙар ниндәй ҙә булһа юлдар менән күберәк аҡса эшләргә теләй. Хоҡуҡ боҙоу өсөн ҙур булмаған штраф түләү һатыусыларҙы борсомай. Шуға күрә һуңғы ваҡытта балиғ булмағандарға алкоголле эсемлектәр һатҡан кешеләргә ҡатыраҡ яза биреү буйынса федераль кимәлдә һөйләшеүҙәр алып барыла. Йәш гвардиясылар был тәҡдимде хуплай һәм Белем көнө алдынан алкоголле эсемлектәр һатыу факттарын асыҡлау буйынса рейдтар үткәрә.